Suvestinė redakcija nuo 2010-09-24

Įsakymas paskelbtas: Žin. 2004, Nr. 121-4451, i. k. 1042330ISAK003D-439

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL GAIRIŲ PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĘ „INVESTICIJOS Į ŽEMĖS ŪKIO VALDAS“ PATVIRTINIMO

2004 m. liepos 16 d. Nr. 3D-439

Vilnius

Vadovaudamasis Europos Sąjungos struktūrinių fondų lėšų administravimo Lietuvoje taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2003, Nr. 88-3999), 9.8 punktu ir siekdamas laiku pradėti įgyvendinti Lietuvos 2004–2006 metų bendrojo programavimo dokumento, kurio projektui pritarta Lietuvos Respublikos Vyriausybės 2003 m. gruodžio 24 d. nutarimu Nr. 1679 (Žin., 2003, Nr. 123-5609), Kaimo plėtros ir žuvininkystės prioriteto kaimo plėtros priemones, finansuojamas iš Europos žemės ūkio orientavimo ir garantijų fondo Orientavimo skyriaus,

tvirtinu Gaires pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę „Investicijos į žemės ūkio valdas“ (pridedama).

Pastraipos pakeitimai:

Nr. 3D-554, 2004-10-11, Žin., 2004, Nr. 151-5516 (2004-10-14), i. k. 1042330ISAK003D-554

ŽEMĖS ŪKIO MINISTRAS	JERONIMAS KRAUJELIS

SUDERINTA

Lietuvos Respublikos finansų ministerijos

2004-07-15 raštu Nr. ((4.18-04)-5K-0420050)-6K-0408384

PATVIRTINTA

Lietuvos Respublikos žemės ūkio ministro

2004 m. liepos 16 d. įsakymu Nr. 3D-439

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO PRIEMONĘ „INVESTICIJOS Į ŽEMĖS ŪKIO VALDAS“

Pakeistas priedo pavadinimas:

Nr. 3D-554, 2004-10-11, Žin., 2004, Nr. 151-5516 (2004-10-14), i. k. 1042330ISAK003D-554

I. BENDROSIOS NUOSTATOS

Lietuva, tapusi pilnateise Europos Sąjungos (toliau – ES) nare, prisijungė prie ES struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominius ir socialinius skirtumus bei pagerinti atsilikusių Europos regionų konkurencingumą. Pagrindinis šios politikos įgyvendinimo instrumentas yra ES struktūrinių fondų lėšos, kurios skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšų efektyviam naudojimui buvo parengtas ir suderintas su Europos Komisija Lietuvos 2004–2006 m. bendrojo programavimo dokumentas (toliau – BPD). Europos Komisija 2004 m. birželio 18 d. oficialiai patvirtino BPD. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, pateikiamas finansavimo priemonių ir uždavinių aprašymas bei būsimos paramos finansavimas. BPD priedas, kuriame pateikta detali informacija apie ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems, gali būti keičiamas pritarus Priežiūros komitetui Lietuvos 2004–2006 metų Bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 7 kaimo plėtros priemonės bus remiamos iš Europos žemės ūkio orientavimo ir garantijų fondo Orientavimo skyriaus. Iš šio skyriaus kaimo plėtros priemonėms 2004–2006 metais numatyta skirti 423,678 mln. Lt, o bendrojo finansavimo iš Lietuvos biudžeto – 179,016 mln. Lt.

Šis dokumentas (toliau – Gairės) skirtas projektų rengėjams, kurių projektai bus teikiami pagal Lietuvos 2004–2006 metų Bendrojo programavimo dokumento Kaimo plėtros ir žuvininkystės prioriteto priemonę „Investicijos į žemės ūkio valdas“.

Gairės parengtos vadovaujantis 1999 m. gegužės 17 d. Tarybos reglamentu (EB) Nr. 1257/1999 dėl Europos žemės ūkio ir orientavimo ir garantijų fondo (EŽŪOGF) paramos kaimo plėtrai, iš dalies pakeičiančiu ir panaikinančiu tam tikrus reglamentus (su paskutiniais pakeitimais, padarytais 2004 m. kovo 22 d. Tarybos reglamentu (EB) Nr. 583/2004), 2004 m. balandžio 29 d. Komisijos reglamentu (EB) Nr. 817/2004, nustatančiu išsamias Tarybos reglamento (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai taikymo taisykles, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų (su paskutiniais pakeitimais, padarytais 2003 m. gegužės 26 d. Tarybos reglamentu (EB) Nr. 1105/2003), 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Keičiantis Gairėse nurodytiems teisės aktams turi būti vadovaujamasi galiojančiais teisės aktais.

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijas atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A /2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto kaimo plėtros priemonių įgyvendinimą ir priežiūrą, už priskirtų BPD priemonių ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT04–2001103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Pareiškėjas – asmuo, teikiantis paraišką gauti ES struktūrinių fondų paramą.

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiškos forma susideda iš dviejų dalių – bendrosios ir specialiosios. Bendroji paraiškos formos dalis yra parengta Finansų ministerijos, o specialioji – Žemės ūkio ministerijos.

Patikra vietoje – Agentūros Kontrolės departamento darbuotojų atliekamas fizinis ir administracinis pareiškėjo paraiškoje ar mokėjimo prašyme pateiktų duomenų ir dokumentų patikrinimas projekto įgyvendinimo vietoje.

Finansinę būklę patvirtinantys dokumentai – metinės finansinės atskaitomybės ataskaitos: balansas, pelno (nuostolių) arba ūkininko ūkio veiklos rezultatų ataskaita, pinigų srautų ataskaita, nuosavo kapitalo pokyčių ataskaita, ilgalaikio turto ir nusidėvėjimo kaitos ataskaita, aiškinamasis raštas už praėjusius vienerius ir ataskaitinius finansinius metus.

Projektas (verslo planas) – dokumentas, pagrindžiantis numatomų rezultatų tikslingumą, finansiškai (ekonomiškai) ir techniškai įrodantis rezultatams pasiekti pasirinkto būdo efektyvumą, taip pat reikiamus išteklius, pasirinkto būdo taikymo pradžios ir rezultatų pasiekimo laiką, detalų pasirinkto būdo taikymo planą.

Projekto įgyvendinimo laikotarpis – tai laikotarpis nuo projekto išlaidų darymo pradžios iki paskutinio mokėjimo prašymo pateikimo Agentūrai.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo teikimo formas (subsidiją, dotaciją ir kitas).

Projekto vykdytojas – asmuo, pateikęs projekto paraišką, gaunantis ar yra gavęs ES struktūrinių fondų ir bendrojo finansavimo lėšų.

Tinkamos kompensuoti išlaidos – projekto įgyvendinimo metu faktiškai patirtos išlaidos, atitinkančios šiose Gairėse bei paramos sutartyje nurodytas sąlygas.

Paramos sutartis – paramos projektams, įgyvendinamiems pagal Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Statybinės medžiagos – naujos prekės, kurios gali būti panaudotos statybos, kai ji yra sudedamoji projekto dalis, reikmėms, medžiagų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data ir kurios yra sertifikuotos; įvykdžius projektą, įgyvendinta investicija taps projekto vykdytojo nuosavybe.

Statybos ir rekonstrukcijos darbai – įvairūs veiksmai, atliekami statant statinį, bei veiksmai, kurių tikslas – iš esmės pertvarkyti esamą statinį, pagerinti jo kokybę ir kurie yra glaudžiai susiję su projekto tikslais, kai jie yra sudedamoji projekto dalis, neįskaičiavus išlaidų, susijusių su esamų pastatų ar įrangos nugriovimu ar išardymu; yra pagrįsti projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data; įvykdžius projektą, įgyvendinta investicija taps projekto vykdytojo nuosavybe.

Įrenginiai ir mechanizmai – nauji įrenginiai ir mechanizmai (įskaitant programinę įrangą, mašinas, prietaisus, įtaisus energijai, medžiagoms gaminti ir informacijai priimti, perduoti ar keisti), kai jie yra sudedamoji projekto dalis, atitinkantys Lietuvos 2004–2006 metų bendrojo programavimo dokumento priemonių specifinius reikalavimus; jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data ne ankstesnė nei paraiškos užregistravimo Agentūroje data; atitinka Europos Sąjungos teisės aktais nustatytus saugos reikalavimus; jų instaliavimo ir montavimo išlaidos neviršija išlaidų, pagrįstų projekto vykdytojo ir rangovo sutartimis; įvykdžius projektą, įgyvendinta investicija taps projekto vykdytojo nuosavybe.

Bendrosios išlaidos – atlyginimas architektams, inžinieriams ir konsultantams, statinio projekto (įskaitant statinio projekto ekspertizę) parengimo išlaidos, projekto techninio tyrimo, patentų ir licencijų įsigijimo išlaidos, projekto audito išlaidos, jei jos yra sudedamoji projekto dalis, yra pagrįstos projekto vykdytojo išlaidų deklaracijomis, jas įrodančių dokumentų originalais arba (jei tai neįmanoma) oficialiai patvirtintomis kopijomis, kurių data yra ne ankstesnė nei paraiškos užregistravimo Agentūroje datos.

Aplinkosaugos, veterinarijos, higienos, sanitarijos, maisto kokybės, gyvūnų gerovės standartai ir reikalavimai – Europos Sąjungos ir Lietuvos Respublikos teisės aktais nustatyti aplinkosaugos, veterinarijos, higienos, sanitarijos, maisto kokybės, gyvūnų gerovės standartai ir reikalavimai, kuriuos privalo atitikti ūkininko ūkis, įmonė ar kitas ūkio subjektas, pretenduojantis gauti paramą projekte numatytoms investicijoms įgyvendinti.

Žemės ūkio produktų apdorojimas – žemės ūkio produktų paruošimas nekeičiant jų pirminės fizinės ar cheminės sudėties.

Žemės ūkio produktų perdirbimas – žemės ūkio produktų paruošimas pakeičiant jų pirminę fizinę ar cheminę sudėtį.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių pateiktą paklausimą arba Agentūros direktoriaus pavedimu.

Skyriaus pakeitimai:

Nr. 3D-174, 2005-03-25, Žin., 2005, Nr. 42-1350 (2005-03-31), i. k. 1052330ISAK003D-174

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra: sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą, skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, kuri atitiktų rinkos poreikius, ypač orientuojantis į bedarbius ir jaunimą.

1.4. didinti ekonomikos dalyvių konkurencingumą, sukuriant būtinas verslo plėtros sąlygas bei tinkamą aplinką, skatinti investicinio klimato gerėjimą tiek veikiančiam, tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ES ŽEMĖS ŪKIO ORIENTAVIMO IR GARANTIJŲ FONDO TIKSLAI IR

FINANSAVIMO SRITYS

2. Parama Kaimo plėtros ir žuvininkystės prioriteto priemonėms įgyvendinti teikiama iš Europos žemės ūkio orientavimo ir garantijų fondo (toliau – EŽŪOGF), kuris yra vienas iš keturių ES struktūrinių fondų. EŽŪOGF susideda iš dviejų skyrių: Orientavimo ir Garantijų. Iš šio fondo finansuojamos priemonės bus remiamos iš Orientavimo skyriaus ir bus tarsi veikusios Specialiosios žemės ūkio ir kaimo plėtros paramos programos (toliau – SAPARD) tęsinys. Kaip numatyta 1999 m. gegužės 17 d. Tarybos reglamente (EB) Nr. 1257/1999, EŽŪOGF prisideda prie paramos subalansuotai kaimo plėtrai, susijusiai su ūkininkavimo veiklos rūšimis ir jų pertvarka. Šio reglamento 2 straipsnis nustato, kam gali būti skirta EŽŪOGF parama:

2.1. žemės ūkio valdų struktūroms ir žemės ūkio produktų perdirbimo ir prekybos struktūroms gerinti;

2.2. žemės ūkio gamybos pajėgumams pertvarkyti ir perorientuoti, naujoms technologijoms įdiegti ir produktų kokybei gerinti;

2.3. ne maisto produktų gamybai skatinti;

2.4. subalansuotai miškų plėtrai;

2.5. veiklos rūšių diversifikacijai, siekiant sukurti papildomas arba alternatyvias veiklos rūšis;

2.6. gyvybingai socialinei struktūrai kaimo vietovėse išlaikyti ir stiprinti;

2.7. ekonominės veiklos rūšių plėtrai ir užimtumui išsaugoti bei sukurti, siekiant užtikrinti geresnį esamo potencialo panaudojimą;

2.8. darbo ir gyvenimo sąlygoms gerinti;

2.9. mažų sąnaudų ūkininkavimo sistemoms išlaikyti ir skatinti;

2.10. didelei gamtos vertei bei subalansuotam ir besilaikančiam aplinkosaugos reikalavimų žemės ūkiui išsaugoti ir skatinti;

2.11. nelygioms moterų ir vyrų teisėms panaikinti ir vienodoms galimybėms sudaryti, ypač remiant moterų inicijuojamus ir įgyvendinamus projektus.

3. Minėtojo reglamento 4 straipsnis nustato pagrindinius BPD priemonės „Investicijos į žemės ūkio valdas“ įgyvendinimo uždavinius.

V. PRIEMONĖS TIKSLAS IR UŽDAVINIAI

4. Lietuvoje žemės ūkio reforma buvo grindžiama privačios nuosavybės teisės atkūrimu, dėl to susiformavo nedidelės, mažai konkurencingos žemės ūkio valdos, todėl buvo iškeltas priemonės bendrasis tikslas – spartinti žemės ūkio valdų restruktūrizavimą, didinti ūkininkų pajamas iš žemės ūkio ir su juo susijusios veiklos, gerinti gyvenimo, darbo ir gamybos sąlygas.

5. Konkretūs uždaviniai, kurių siekiama įgyvendinant šią priemonę, yra:

5.1. sumažinti gamybos sąnaudas;

5.2. spartinti gamybos restruktūrizavimą ir modernizavimą;

5.3. pagerinti produktų kokybę;

5.4. išsaugoti ir pagerinti natūralią aplinką, higienos ir darbo sąlygas bei gyvūnų gerovės standartus;

5.5. skatinti žemės ūkio ir su juo susijusios veiklos įvairinimą.

6. Pagrindinis dėmesys rengiant projektus pagal šią priemonę turi būti kreipiamas į aplinkos, higienos, gyvūnų gerovės standartų diegimą, naujų ūkininkavimo metodų diegimą, kas sumažintų gamybos kaštus ir užtikrintų maisto produktų saugą, o jų kokybė atitiktų ES reikalavimus. Priemonėje numatyta galimybė investuoti į žemės ūkio valdas, siekiant ūkių veiklos įvairovės. Priemone tikimasi paskatinti kooperacijos plėtrą. Didesnę paramą numatyta skirti jauniesiems ūkininkams bei ūkininkaujantiems mažiau palankiose ūkininkauti vietovėse.

VI. LĖŠOS PRIEMONEI ĮGYVENDINTI BEI PARAMOS DYDIS

7. Lėšos priemonei įgyvendinti skiriamos iš EŽŪOGF Orientavimo skyriaus ir bendrojo finansavimo lėšų, numatytų valstybės biudžete.

8. Iš viso numatyta skirti 212,5 mln. Lt.

9. Visos numatytos išlaidos turi būti faktiškai patirtos iki 2008 m. gruodžio 31 d.

10. Papildomai prie projekto įgyvendinimo turi prisidėti ir projekto vykdytojas, skirdamas atitinkamą savo finansinį indėlį projektui gyvendinti.

11. Maksimalus paramos dydis yra 50 proc. visų tinkamų kompensuoti projekto išlaidų arba 60 proc. – ūkininkaujantiems mažiau palankiose ūkininkauti vietovėse1 Lietuvos Respublikos žemės ūkio ministro 2004 m. vasario 27 d. įsakymas Nr. 3D-72 „Dėl mažiau palankių ūkininkauti vietovių“ (Žin., 2004, Nr. 34-1111). . Ūkis laikomas esančiu mažiau palankiose ūkininkauti vietovėse, jei ne mažiau kaip 50 proc. jo žemės ūkio paskirties žemės ploto arba kooperatinės bendrovės (kooperatyvo) narių žemės ūkio paskirties žemės ploto yra mažiau palankiose ūkininkauti vietovėse.

12. Jauniesiems ūkininkams (iki 40 metų), investuojantiems penkerių metų laikotarpiu po įsikūrimo, maksimalus paramos dydis padidėja iki 55 proc. arba iki 65 proc. – ūkininkaujantiems mažiau palankiose ūkininkauti vietovėse.

13. Maksimali paramos suma, numatyta BPD priede, vienam projektui negali viršyti 1,2948 mln. Lt.

14. Pareiškėjas, pasirašęs paramos sutartį su Agentūra pagal šią BPD priemonę, pakartotinai paramos pagal šią priemonę gali kreiptis ne anksčiau kaip vieneri metai po paramos sutarties pasirašymo ir tik įgyvendinęs ankstesnį projektą. Pasirašiusiems paramos sutartį pagal SAPARD šie apribojimai netaikomi.

VII. GALIMI PAREIŠKĖJAI

15. Ūkininkas – fizinis asmuo, kuris vienas arba su partneriais verčiasi žemės ūkio veikla ir miškininkyste, o jo ūkis yra įregistruotas Ūkininkų ūkių registre2 Lietuvos Respublikos ūkininko ūkio įstatymas (Žin., 1999, Nr. 43-1358; 2002, Nr. 123-5537). , ir kaimo gyventojas, įregistravęs žemės ūkio ir kaimo valdą LR žemės ūkio ir kaimo verslo registre bei gaminantis/gaminsiantis žemės ūkio produktus ir atsakingas už investavimą į žemės ūkio valdas3 Valda turi būti registruota Lietuvos Respublikos žemės ūkio ir kaimo verslo registre. Kaimai yra apibrėžiami Lietuvos Respublikos teritorijos administracinių vienetų ir jų ribų įstatyme (Žin., 1994, Nr. 60-1183). ir gautų investicijų panaudojimą.

16. Žemės ūkio bendrovė – fizinių asmenų pagal Žemės ūkio įmonių turto privatizavimo įstatymą privatizuota buvusi žemės ūkio įmonė arba, sudarius steigimo sandorį, fizinių ir juridinių asmenų įsteigta įmonė4 Lietuvos Respublikos žemės ūkio bendrovių įstatymas (Žin., 1991, Nr. 13-328; 2001, Nr. 45-1574). bei gaminanti/gaminsianti žemės ūkio produktus ir atsakinga už investavimą į žemės ūkio valdas5 Valda turi būti registruota Lietuvos Respublikos žemės ūkio ir kaimo verslo registre. Kaimai yra apibrėžiami Lietuvos Respublikos teritorijos administracinių vienetų ir jų ribų įstatyme (Žin., 1994, Nr. 60-1183). ir gautų investicijų panaudojimą.

17. Kooperatinė bendrovė (kooperatyvas) – įstatymų nustatyta tvarka fizinių ir (arba) juridinių asmenų įsteigta įmonė, skirta narių ekonominiams, socialiniams bei kultūriniams poreikiams tenkinti. Jos nariai įneša lėšas kapitalui sudaryti, tarpusavyje pasiskirsto riziką bei naudą pagal narių prekių ir paslaugų apyvartą su šia bendrove ir aktyviai dalyvauja kooperatinės bendrovės valdyme6 Lietuvos Respublikos kooperatinių bendrovių (kooperatyvų) įstatymas (Žin., 1993, Nr. 20-488; 2002, Nr. 57-2296). .

18. Kitas žemės ūkio veiklos subjektas – asmuo, įregistruotas Lietuvos Respublikos įstatymų ar kitų teisės aktų nustatyta tvarka, užsiimantis žemės ūkio veikla, t. y. gaminantis/gaminsiantis žemės ūkio produktus ir atsakingas už investavimą į žemės ūkio valdas7 Valda turi būti registruota Lietuvos Respublikos žemės ūkio ir kaimo verslo registre. ir gautų investicijų panaudojimą.

VIII. NETINKAMI PAREIŠKĖJAI

19. Ūkio subjektui parama negali būti suteikiama jei:

19.1. jam yra iškelta byla dėl bankroto, jis likviduojamas arba yra bet kokioje panašioje situacijoje, numatytoje Lietuvos Respublikos įstatymuose ar kituose teisės aktuose;

19.2. yra neįvykdęs įsipareigojimų, susijusių su socialinio draudimo įnašų mokėjimu pagal Lietuvos Respublikos teisės aktus;

19.3. yra neįvykdęs su mokesčių mokėjimu susijusių įsipareigojimų pagal Lietuvos Respublikos teisės aktus;

19.4. paraiškoje arba jos prieduose Agentūrai pateikė žinomai neteisingą informaciją;

19.5. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

19.6. bandė gauti konfidencialią informaciją arba daryti įtaką vertinimą arba atranką atliekančiai institucijai arba komitetui dabartinio ar ankstesnio konkurso vertinimo metu.

20. Pateikus neteisingą ar nepilną informaciją, nurodytą 19 punkte, ir jos nepatikslinus per Agentūros nustatytą laiką, paraiška bus atmesta.

IX. PROJEKTO TINKAMUMO KRITERIJAI

21. Bendri projekto tinkamumo kriterijai yra šie:

21.1. paraišką pateikia subjektas, įvardytas galimu pareiškėju šių Gairių 15–18 punktuose, o investicijos turi būti susijusios su gamyba ar paslaugomis8 Šiuo programavimo laikotarpiu bus remiamas žemės ūkio produktų apdorojimas, perdirbimas, laikymas, sandėliavimas ir transportavimas. , Gairių 24 punkte nurodytose veiklos srityse;

21.2. projektas turi atitikti šių Gairių 4 ir 5 punktuose numatytus tikslus ir uždavinius;

21.3. projektas ir su juo susijusios investicijos, išskyrus kooperatinės bendrovės (kooperatyvo) projektą ir su juo susijusias investicijas, turi būti įgyvendinami kaimo vietovėse, remiantis paramos gavėjo ar kooperatinių bendrovių (kooperatyvo) narių žemės ūkio ir kaimo valdų registracija9 Valda turi būti registruota Lietuvos Respublikos žemės ūkio ir kaimo verslo registre. ;

21.4. turtas, į kurį bus investuojama, turi priklausyti pareiškėjui;

21.5. įvykdytas projektas turi atitikti higienos, veterinarijos, sanitarijos, maisto produktų kokybės ir gyvūnų gerovės bei aplinkosaugos standartus ir turi būti pateiktas aplinkosaugos ir/ar veterinarijos institucijų išankstinis įvertinimas dėl šių reikalavimų atitikimo10 Lietuvos Respublikos gyvūnų globos, laikymo ir naudojimo įstatymas (Žin., 1997, Nr. 108-2728); Lietuvos Respublikos augalų apsaugos įstatymas (Žin., 1995, Nr. 90-2013; 2003, Nr. 102-4583); Lietuvos Respublikos Vyriausybės 1992 m. gegužės 12 d. nutarimas Nr. 343 „Dėl Specialių žemės ir miško naudojimo sąlygų patvirtinimo“ (Žin., 1992, Nr. 22-652); Lietuvos Respublikos pašarų įstatymas (Žin., 2000, Nr. 34-952; 2004, Nr. 73-2541); Lietuvos Respublikos valstybinės maisto ir veterinarijos tarnybos direktoriaus 2002 m. gegužės 16 d. įsakymas Nr. 223 „Dėl Ūkinės paskirties gyvūnų gerovės reikalavimų patvirtinimo“ (Žin., 2002, Nr. 51-1974); Lietuvos Respublikos valstybinės maisto ir veterinarijos tarnybos direktoriaus 2002 m. gruodžio 11 d. įsakymas Nr. 659 „Dėl Skerdžiamų arba žudomų gyvūnų gerovės reikalavimų patvirtinimo“ (Žin., 2002, Nr. 126-5747) ir kiti teisės aktai. . Jei reikia, poveikio aplinkai įvertinimas turi būti atliktas prieš pradedant investicijas pagal Lietuvos Respublikos planuojamos ūkinės veiklos poveikio aplinkai vertinimo įstatymą (Žin., 1996, Nr. 8204–201965; 2000, Nr. 39-1092);

21.6. tais atvejais, kai pateikus paraišką priimami nauji reikalavimai dėl aplinkosaugos, higienos ir gyvūnų gerovės, sprendimas suteikti paramą bus priimamas, jei pareiškėjas įsipareigos atitikti šiuos reikalavimus iki investicijų įgyvendinimo pabaigos;

21.7. pareiškėjas turi atitinkamą kvalifikaciją ir/ar kompetenciją užsiimti produkcijos, į kurią bus investuojama, gamyba: pakanka profesinio išsilavinimo ar pabaigti Ūkininkavimo pradmenų mokymo programą, ar eksternu išlaikyti egzaminą pagal minėtos programos reikalavimus11 Lietuvos Respublikos žemės ūkio ministro 2003 m. kovo 31 d. įsakymas Nr. 3D-131 „Dėl ūkininko profesinio pasirengimo reikalavimų“ (Žin., 2003, Nr. 33-1388). Šis reikalavimas taikomas tik ūkininkams. ar/ir turinčiam ne mažiau kaip trejų metų ūkininkavimo patirtį12 Ūkininkavimo veiklos patirtis nustatoma pagal turimus gyvulių ženklinimo, žemės ūkio produkcijos realizavimo dokumentus bei dokumentus, liudijančius apie nuosavybės teise turėtą (turimą) ir (arba) nuomos, panaudos ar kitais pagrindais valdytą (valdomą) žemės ūkio paskirties ir (arba) miško žemę, seniūnijos išduotą pažymą, taip pat ūkininko ar žemės ūkio įmonės išduotą pažymą apie samdomą darbą ūkininko ūkyje ar žemės ūkio įmonėje. Jei pareiškėjas yra juridinis asmuo, tuomet atitinkamą kvalifikaciją ir kompetenciją užsiimti produkcijos, į kurią bus investuojama, gamyba, pareiškėjas įrodo pateikdamas įmonės darbuotojų, turinčių reikiamą kvalifikaciją, sąrašą. ;

21.8. pareiškėjai verslo plane13 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl Verslo ir veiklos planų finansinei paramai gauti pagal Lietuvos 2004-2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). Tais atvejais, kai pareiškėjas yra jaunasis ūkininkas, dalyvaujantis pagal BPD priemonę „Jaunųjų ūkininkų įsikūrimas“, ir planuojamą gauti įsikūrimo išmoką ketina panaudoti kaip nuosavas lėšas projekto pagal šią priemonę finansavimui, tuomet pareiškėjas privalo parengti ir Agentūrai pateikti ne veiklos, o verslo planą. turi įrodyti, kad ūkis ar ūkio subjektas, įgyvendinęs projektą, atitiks ekonominio gyvybingumo rodiklius14 Lietuvos Respublikos žemės ūkio ministro 2004 m. vasario 27 d. įsakymas Nr. 3D-73 „Dėl Ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112). ;

21.9. jei investuoja jaunasis ūkininkas, jam gali būti suteiktas ne ilgesnis kaip penkerių metų laikotarpis15 Penkerių metų laikotarpis bus skaičiuojamas nuo pirmųjų prognozinių metų, numatytų verslo plane. Ūkininko ūkio ekonominio gyvybingumo rodikliai penktais prognozuojamais metais turės atitikti Lietuvos Respublikos žemės ūkio ministro 2004 m. vasario 27 d. įsakymu Nr. 3D-73 „Dėl Ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112) nustatytas reikšmes. Tai yra pelningumas arba vidutinis turto pelningumas atitiks nustatytas reikšmes penktais prognozuojamais metais, o kiti rodikliai, išskyrus vieną, atitiks nustatytas reikšmes penktais prognozuojamais metais. pasiekti ekonominio gyvybingumo rodikliams, įgyvendinti reikalavimus dėl aplinkosaugos, higienos ir gyvūnų gerovės standartų;

21.10. jei projekte numatytas gamybos apimčių didinimas, pareiškėjas turi įrodyti realizacijos rinkų buvimą, apibūdindamas produktus, investavimo kryptis, esančius ir planuojamus gamybos pajėgumus16 Pareiškėjas turi pateikti pardavimo sutartis arba preliminarias pardavimo sutartis (didinamos produkcijos daliai) visam prognozavimo laikotarpiui parengtas pagal Lietuvos Respublikos civilinio kodekso reikalavimus. Žemės ūkio produktų rinkos įvertinimą visu programavimo laikotarpiu atliks nepriklausoma institucija ir išvadas kasmet paskelbs 6 periodiniuose leidiniuose, kuriuose pateiktais duomenimis bus vadovaujamasi rengiant projektus ir juos vertinant. ;

21.11. projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų;

21.12. numatytos investicijos (įrenginiai, mechanizmai) atitinka ES teisės aktų nustatytus saugos reikalavimus17 Lietuvos Respublikos žemės ūkio ministro 2002 m. gruodžio 20 d. įsakymas Nr. 507 „Dėl traktorių atitikties įvertinimo“ (Žin., 2003, Nr. 5-220). Traktoriai turi turėti minėtame reglamente numatytus atitikties sertifikatus, kuriuose vienas iš pagrindinių techninių rodiklių yra – variklio išmetamų teršalų kiekiai neturi viršyti nustatytų normų (vadinamų EURO-2 arba Tier-2). Lietuvos Respublikos susisiekimo ministro 2001 m. balandžio 19 d. įsakymas Nr. 130 „Dėl Transporto priemonių ir sudėtinių transporto priemonių dalių atitikties įvertinimo tvarkos“ (Žin., 2001, Nr. 36-1221). Automobiliai turi turėti šiuose teisės aktuose numatytus tipo atitikties sertifikatus. Lietuvos Respublikos socialinės apsaugos ir darbo ministro 2000 m. kovo 6 d. įsakymas Nr. 28 „Dėl techninio reglamento „Mašinų sauga“ patvirtinimo“ (Žin., 2000, Nr. 23-601), Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymas Nr. 351/61 „Dėl Elektrotechninių gaminių saugos techninio reglamento patvirtinimo“ (Žin., 1999, Nr. 90-2663) bei Lietuvos Respublikos susisiekimo ministro ir Lietuvos Respublikos ūkio ministro 2001 m. gegužės 30 d. įsakymas Nr. 184/183 „Dėl Elektromagnetinio suderinamumo techninio reglamento patvirtinimo“ (Žin., 2001, Nr. 47-1637). Šiuos teisės aktus atitinkančios mašinos ir gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklintos (gamintojo pavadinimas, serijos numeris, pagaminimo metai). Žemės ūkio mašinoms, turinčioms dyzelinius variklius, papildomai taikoma Ne keliais judančių mechanizmų vidaus degimo variklių tipo patvirtinimo ir teršalų išmetimo ribojimo tvarka, patvirtinta Lietuvos Respublikos aplinkos ministro 2003 m. sausio 7 d. įsakymu Nr. 5 (Žin., 2003, Nr. 86-3913). Pagal šią tvarką varikliai turi atitikti teršalų išmetimo ribojimo reikalavimus (EURO-2 arba Tier-2). Šie varikliai turi būti atitinkami paženklinti, nurodant prekinį ženklą, variklio identifikavimo numerį ir tipo patvirtinimo numerį. ;

21.13. pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus18 Norintys gauti paramą ūkininkai privalo/įsipareigoja tvarkyti buhalterinę apskaitą, vadovaudamiesi Lietuvos Respublikos teisės aktais, reglamentuojančiais ūkininko ūkio buhalterinės apskaitos tvarką (Lietuvos Respublikos Vyriausybės 1999 m. gruodžio 1 d. nutarimas Nr. 1333 „Dėl Ūkininko ūkio veiklos buhalterinės apskaitos tvarkos patvirtinimo“ (Žin., 1999, Nr. 104-2989), Lietuvos Respublikos žemės ūkio ministro 2001 m. lapkričio 26 d. įsakymas Nr. 414 „Dėl Ūkininko ūkio veiklos buhalterinės apskaitos tvarkymo dvejybine apskaitos sistema rekomendacijų patvirtinimo“ (Žin., 2001, Nr. 102-3645)). Kaimo gyventojai, pretenduojantys į paramą, privalo tvarkyti buhalterinę apskaitą (jei jos netvarkė, įsipareigoja tvarkyti) pasirinktinai, vadovaudamiesi Lietuvos Respublikos teisės aktais, reglamentuojančiais ūkininko ūkio ar kitų ūkio subjektų buhalterinės apskaitos tvarką. ;

21.14. jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutinius finansinius metus;

21.15. pareiškėjas neturi įsiskolinimų Lietuvos Respublikos valstybės biudžetui;

21.16. pareiškėjas įsipareigoja nekeisti projekto įgyvendinimo vietos ir sąlygų, neparduoti ir kitaip neperduoti kitam asmeniui už paramos lėšas įgytos nuosavybės mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos);

21.17. teikiant paraišką, pieno ūkio gamybos apimtys, grindžiamos turima pieno kvota, turi būti ne mažesnės kaip 20 tonų pieno per metus. Paramos gavėjai, pradedantys gamybą (arba jau yra pradėję, tačiau dar nepasiekę nustatytos gamybos apimties), savo verslo planuose turi parodyti, kad projekto pabaigoje produkcijos gamybos apimtys ūkyje bus ne mažesnės kaip 50 tonų pieno per metus (taikoma tik pienininkystės sektoriui, išskyrus avis ir ožkas);

21.18. gyvulininkystės ūkyje, įgyvendinus projektą, turi būti ne mažiau kaip: 10 karvių žindenių arba 20 penimų galvijų (jei investicijos yra susijusios su galvijų mėsos gamyba), 15 kiaulių paršavedžių arba 100 penimų kiaulių (jei investicijos susijusios su kiaulienos gamyba), 30 avių (jei investicijos susijusios su avienos gamyba) ir 20 arklių (jei investicijos susijusios su arklienos gamyba) (taikoma tik gyvulininkystės sektoriui);

21.19. remiantis Gyvulių registravimo ir identifikavimo taisyklėmis19 Lietuvos Respublikos žemės ūkio ministro 2003 m. birželio 16 d. įsakymas Nr. 3D-234 „Dėl Gyvulių registravimo ir identifikavimo taisyklių“ (Žin., 2003, Nr. 60-2734). ūkyje visi gyvuliai turi būti registruoti ir identifikuoti (taikoma tik pienininkystės ir gyvulininkystės sektoriui);

21.20. gyvulių skaičius 1 ha neturi būti didesnis negu 1,8 sąlyginio gyvulių vieneto (SGV) (įskaitant ir nuomojamą žemę mėšlui iškratyti)20 Vandenų apsaugos nuo taršos azoto junginiais iš žemės ūkio šaltinių reikalavimai, patvirtinti Lietuvos Respublikos žemės ūkio ministro ir Lietuvos Respublikos aplinkos ministro 2001 m. gruodžio 19 d. įsakymu Nr. 452/607 (Žin., 2002, Nr. 1-14) ir Lietuvos Respublikos žemės ūkio ministro 2004 m. vasario 27 d. įsakymu Nr. 3D-79 „Dėl Geros ūkininkavimo praktikos reikalavimų patvirtinimo“ (Žin., 2004, Nr. 35-1147). Mėšlą panaudojančios ar parduodančios įmonės pateikia dokumentus, patvirtinančius šį faktą. (taikoma tik pienininkystės ir gyvulininkystės sektoriui);

21.21. vaisių ir daržovių sektoriuje parama teikiama tik tokiai veiklai ir tik tiems individualiems projektams, kurie nėra gavę paramos per gamintojų grupes iš Gamintojų organizacijų veiklos fondo. Atitinkamos gamintojų grupės pareiškėjai turi pateikti pažymą, patvirtinančią šį faktą (taikoma tik vaisių ir daržovių sektoriui);

21.22. projektai, kurių tikslas yra įmonėje užaugintų žemės ūkio produktų perdirbimas ir rinkodara21 Šiuo programavimo laikotarpiu bus remiamas žemės ūkio produktų apdorojimas, perdirbimas, laikymas, sandėliavimas ir žemės ūkio produktų transportavimo priemonių įsigijimas. , yra tinkami paramai gauti tuo atveju, jei bent 50 proc. perdirbamų ir/ar parduodamų produktų yra išauginti ar pagaminti įmonėje (ar kooperatinės bendrovės (kooperatyvo) narių ūkiuose), kuri teikia prašymą paramai gauti, o bendra paramos suma neviršija šioje priemonėje numatyto maksimalaus paramos dydžio, kaip nurodyta Gairių 13 punkte (taikoma ūkio veiklai įvairinti, įskaitant ūkyje užaugintų ar pagamintų žemės ūkio produktų perdirbimą ir/ar rinkodarą). Šis kriterijus netaikomas ūkininkams;

21.23. pareiškėjo, kai jis yra juridinis asmuo, pajamos, gaunamos iš žemės ūkio veiklos, turi sudaryti ne mažiau kaip 50 proc. visų iš jo ūkio veiklos gaunamų pajamų. Pareiškėjas, kai jis yra fizinis asmuo, projekte turi įrodyti, kad, jį įgyvendinus, pajamos, gaunamos iš žemės ūkio veiklos, sudarys ne mažiau kaip 50 proc. visų iš jo ūkio veiklos gaunamų pajamų. Pareiškėjai (išskyrus ūkininkus), pradedantys gamybą, projekte turi įrodyti, kad, jį įgyvendinus, pajamos, gaunamos iš žemės ūkio veiklos, sudarys ne mažiau kaip 50 proc. visų iš jo ūkio veiklos gaunamų pajamų22 Šis kriterijus netaikomas kooperatinėms bendrovėms (kooperatyvams). .

X. PROJEKTO TRUKMĖ

22. Galutinis terminas visų veiklos sričių projektams įgyvendinti pagal kiekvieną kvietimą teikti paraiškas bus patvirtintas Lietuvos Respublikos žemės ūkio ministro įsakymu ir skelbiamas kartu su kvietimu teikti paraiškas paramai gauti. Projekto vykdytojas iki šios datos turės užbaigti visą projekte numatytą veiklą ir Agentūrai pateikti galutinę projekto įgyvendinimo ataskaitą bei mokėjimo prašymą.

23. Neteko galios nuo 2006-11-12

Punkto naikinimas:

Nr. 3D-426, 2006-11-07, Žin. 2006, Nr. 121-4604 (2006-11-11), i. k. 1062330ISAK003D-426

XI. REMIAMOS VEIKLOS SEKTORIAI

24. Pagal šią priemonę remiami tokie veiklos sektoriai:

24.1. pieninė (karvės ir ožkos) ir mėsinė gyvulininkystė (galvijai, avys, kiaulės), arklininkystė, paukštininkystė (įskaitant ir kiaušinių gamybą), kailinių žvėrelių veisimas ir auginimas, žvėrininkystė bei bitininkystė23 Bitininkystės sektoriuje neremiamos priemonės (tokios kaip techninė pagalba bitininkų asociacijų ir medaus įmonių nariams, siekiant pagerinti medaus gamybos bei gavybos sąlygas, varotozės ir panašių ligų kontrolė, avilių priežiūros sąlygų gerinimas, sezoninio pervežimo į naujas vietas racionalizacija, fizines ir chemines medaus savybes tiriančių laboratorijų rėmimo priemonės, bendradarbiavimas su specializuotomis įstaigomis įgyvendinant taikomųjų tyrimų programas, skirtas medaus kokybei gerinti), kurios gali būti įtrauktos į nacionalines programas, kaip nustato 1997 m. birželio 25 d. Tarybos reglamentas (EB) Nr. 1221/1997, nustatantis bendrąsias medaus gamybos ir prekybos gerinimo priemonių taikymo taisykles. ;

24.2. augalininkystė, sodininkystė ir daržininkystė (visi javai, žoliniai pašarai, linai, pašariniai šakniavaisiai, baltyminiai ir aliejiniai augalai (įskaitant rapsų auginimą), daržovės, bulvės (išskyrus bulves krakmolui), retų veislių sodo augalai ir sodinukai, vaismedžiai, uogos, grybai);

24.3. žemės ūkio produkcijos įvairinimas (netradicinių žemės ūkio augalų, gyvūnų bei paukščių auginimas24 Lietuvos Respublikos žemės ūkio ministro 2004 m. gegužės 20 d. įsakymas Nr. 3D-312 „Dėl specializuoto ūkio apibrėžimo bei tradicinių žemės ūkio produktų sąrašo“ (Žin., 2004, Nr. 84-3053). ) ir su žemės ūkiu susijusi veikla (įskaitant žemės ūkio produktų, išaugintų ar pagamintų ūkiuose, perdirbimą ir/ar rinkodarą25 Lietuvos Respublikos žemės ūkio ministro 2004 m. gegužės 20 d. įsakymas Nr. 3D-313 „Dėl žemės ūkio ir artimų ekonominės veiklos sektorių įvairinimo bei alternatyvios žemės ūkiui veiklos sričių nustatymo“ (Žin., 2004, Nr. 84-3054). Šiuo programavimo laikotarpiu bus remiamas žemės ūkio produktų apdorojimas, perdirbimas, laikymas, sandėliavimas ir žemės ūkio produktų transportavimo priemonių įsigijimas. ).

25. Pareiškėjas vienu paraiškų surinkimo etapu gali pateikti tik vieną projektą vienai iš šios priemonės veiklos sektorių, išskyrus projektus, kurie teikiami pagal veiklos sektorių Žemės ūkio produkcijos įvairinimas ir susijusi veikla. Tais atvejais, kai pareiškėjas planuoja investuoti į žemės ūkio produkcijos įvairinimą ir susijusią veiklą, pareiškėjas turi pateikti verslo planą, kuriame mažiausiai 70 proc. numatomų investicijų bus skirta 24.1 ir 24.2 punktuose nurodytiems veiklos sektoriams vystyti, o 24.3 punkte nurodytam veiklos sektoriui verslo plane numatyta ne daugiau kaip 30 proc. visos paramos sumos26 Netaikoma kooperatinėms bendrovėms (kooperatyvams). .

26. Projektai turi būti labai nuoseklūs (o ne atskiri fragmentiški veiksmai), suprantami, aiškūs, įvykdomi bei kuriuose numatyta efektyviai panaudoti lėšas.

XII. TINKAMOS IR NETINKAMOS KOMPENSUOTI IŠLAIDOS

27. Projekte gali būti numatytos visos išlaidos, kurios yra tiesiogiai susijusios su projekto įgyvendinimu, tačiau paramos lėšomis bus finansuojamos tik tinkamos kompensuoti išlaidos ir ne daugiau, nei numatytas paramos dydis. Tinkamos kompensuoti išlaidos turi būti aiškiai išvardytos, o ne pateikiamos bendra suma.

28. Paramos dydis skaičiuojamas atsižvelgiant tik į tinkamas kompensuoti išlaidas.

29. Rengiant projekto sąmatą, pildant projekto finansavimo šaltinių lentelę specialiosios (B) dalies paraiškoje, taip pat nustatant pareiškėjo suteikiamo bendrojo finansavimo sumą turi būti atsižvelgiama tik į tinkamas kompensuoti išlaidas.

30. Paramos lėšomis gali būti finansuojamos tik tinkamos kompensuoti išlaidos. Tinkamomis kompensuoti pripažįstamos išlaidos:

30.1. būtinos projektui vykdyti ir numatytos sutartyje;

30.2. investicijų (prekės, paslaugos, darbai) pirkimai atlikti kaip numatyta šių Gairių XXII skyriuje;

30.3. patirtos įgyvendinant projektą ne anksčiau kaip nuo paraiškos užregistravimo Agentūroje datos ir projekto įgyvendinimo metu, kaip apibrėžta paramos sutartyje, tačiau, jei parama projektui neskiriama, pareiškėjas šias išlaidas turi padengti pats;

Papunkčio pakeitimai:

Nr. 3D-174, 2005-03-25, Žin., 2005, Nr. 42-1350 (2005-03-31), i. k. 1052330ISAK003D-174

30.4. faktiškai patirtos, užregistruotos projekto vykdytojo apskaitoje bei pagrįstos dokumentų originalais arba (jei tai neįmanoma) oficialiai patvirtintomis kopijomis;

30.5. išlaidų tinkamumas finansuoti taip pat apibrėžiamas ir pagal išlaidų kategorijas: prekių, paslaugų ir darbų pirkimo ir kt.

31. Pagal priemonę „Investicijos į žemės ūkio valdas“ galima kompensuoti:

31.1. privatinės nuosavybės teise priklausančio nekilnojamojo turto (gamybinių pastatų ir patalpų), skirto projekto reikmėms, statybą ir rekonstrukciją;

31.2. naujos žemės ūkio technikos ir įrangos, įskaitant programinę įrangą, skirtą projekto reikmėms, įsigijimą;

31.3. ariamos žemės gerinimo sistemų, drenažo, laistymo įrenginių, priežiūros kelių įrengimą ir rekonstrukciją ūkio valdoje;

31.4. per privačius laukus einančių kelių, vietinio vandentiekio ir vietinės kanalizacijos sistemų įrengimą ir rekonstrukciją ūkio valdoje;

31.5. bendrąsias išlaidas – atlyginimus architektams, inžinieriams ir konsultantams, statinio projekto (įskaitant statinio projekto ekspertizę) parengimo išlaidas, projekto techninio tyrimo, patentų ir licencijų įsigijimo, projekto audito išlaidas, ne didesnes kaip 10 proc. tinkamų kompensuoti projekto išlaidų (techniniams tyrimams ir konsultavimui – ne daugiau kaip 5 proc. tinkamų kompensuoti projekto išlaidų).

32. Detalus tinkamų kompensuoti išlaidų sąrašas pagal priemonę „Investicijos į žemės ūkio valdas“ yra:

32.1. pienininkystės sektoriuje (karvių, ožkų auginimas pienui, įskaitant savo arba kooperatinės bendrovės (kooperatyvo) narių ūkiuose primelžto pieno apdorojimą, perdirbimą, laikymą, žemės ūkio produktų transportavimo priemonių įsigijimą):

32.1.1. įranga:

32.1.1.1. nauji įrenginiai ir mechanizmai, technika, būtini aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.1.1.1.1. gyvulių laikymo vietų;

32.1.1.1.2. melžimo ir pieno šaldymo;

32.1.1.1.3. pašarų gamybos ir sandėliavimo;

32.1.1.1.4. šėrimo ir girdymo;

32.1.1.1.5. ganyklų įrengimo ir priežiūros;

32.1.1.1.6. specializuoti mėšlo ir srutų šalinimo bei transportavimo;

32.1.1.1.7. elektros instaliacijos ir vėdinimo sistemų;

32.1.1.1.8. vandens tiekimo ir kanalizacijos sistemų;

32.1.1.1.9. drenažo ir laistymo sistemų;

32.1.1.1.10. specializuoti galvijų, pieno, pieno produktų transportavimo;

32.1.1.1.11. laboratoriniai – produkcijos kokybei patikrinti ir kontroliuoti;

32.1.1.1.12. pieno apdorojimo, perdirbimo, laikymo;

32.1.1.1.13. programinė įranga;

32.1.2. darbai:

32.1.2.1. statyba ir rekonstrukcija, būtina aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.1.2.1.1. gamybinių pastatų ir patalpų;

32.1.2.1.2. produkcijos laikymo patalpų;

32.1.2.1.3. specializuotų mėšlo ir srutų laikymo, šalinimo bei transportavimo sistemų;

32.1.2.1.4. elektros instaliacijos ir vėdinimo sistemų;

32.1.2.1.5. vandens tiekimo ir kanalizacijos sistemų;

32.1.2.1.6. drenažo ir laistymo sistemų, jų priežiūros kelių;

32.1.2.1.7. kelių;

32.1.2.1.8. gyvulių laikymo vietų;

32.1.2.2. naujos statybinės medžiagos;

32.1.3. paslaugų pirkimas:

32.1.3.1. bendrosios išlaidos;

32.1.3.2. viešumo priemonės;

32.2. gyvulininkystės sektoriuje (galvijų, kiaulių, avių, arklių ir paukščių auginimas mėsai ir kiaušiniams, įskaitant savo arba kooperatinės bendrovės (kooperatyvo) narių ūkiuose pagamintos mėsos apdorojimą, perdirbimą, laikymą, žemės ūkio produktų transportavimo priemonių įsigijimą):

32.2.1. įranga:

32.2.1.1. nauji įrenginiai ir mechanizmai, technika, būtini aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.2.1.1.1. pašarų gamybos ir sandėliavimo;

32.2.1.1.2. šėrimo ir girdymo;

32.2.1.1.3. ganyklų įrengimo ir priežiūros;

32.2.1.1.4. specializuoti mėšlo, srutų šalinimo bei transportavimo;

32.2.1.1.5. elektros instaliacijos ir vėdinimo sistemų;

32.2.1.1.6. vandens tiekimo ir kanalizacijos sistemų;

32.2.1.1.7. drenažo ir laistymo sistemų;

32.2.1.1.8. specializuoti galvijų, mėsos ir jos produktų transportavimo;

32.2.1.1.9. kiaušinių surinkimo, ženklinimo ir pakavimo;

32.2.1.1.10. gamybinių patalpų šildymo;

32.2.1.1.11. gyvulių ir paukščių laikymo vietų;

32.2.1.1.12. gyvulių ir paukščių svėrimo įrangos bei pakrovimo rampų;

32.2.1.1.13. mėsos ir kiaušinių apdorojimo, laikymo;

32.2.1.1.14. programinė įranga;

32.2.2. darbai:

32.2.2.1. statyba ir rekonstrukcija, būtina aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.2.2.1.1. gamybinių pastatų ir patalpų;

32.2.2.1.2. mėšlo, srutų laikymo ir šalinimo sistemų;

32.2.2.1.3. kompostavimo aikštelių;

32.2.2.1.4. vandens tiekimo ir kanalizacijos sistemų;

32.2.2.1.5. drenažo ir laistymo sistemų, jų priežiūros kelių;

32.2.2.1.6. kelių;

32.2.2.1.7. elektros instaliacijos ir vėdinimo sistemų;

32.2.2.1.8. produkcijos laikymo patalpų;

32.2.2.2. naujos statybinės medžiagos;

32.2.3. paslaugų pirkimas:

32.2.3.1. bendrosios išlaidos;

32.2.3.2. viešumo priemonės;

32.3. kailinių žvėrelių auginimo ir veisimo bei žvėrininkystės sektoriuje (įskaitant savo arba kooperatinės bendrovės (kooperatyvo) narių ūkiuose pagamintos produkcijos apdorojimą, perdirbimą, laikymą, žemės ūkio produktų transportavimo priemonių įsigijimą):

32.3.1. įranga:

32.3.1.1. nauji įrenginiai ir mechanizmai, technika, būtini aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.3.1.1.1. įrenginiai ir įrankiai, tiesiogiai susiję su vykdoma veikla;

32.3.1.1.2. specializuoti mėšlo, srutų šalinimo bei transportavimo;

32.3.1.1.3. produkcijos apdorojimo ir laikymo;

32.3.1.1.4. specializuoti gyvūnų transportavimo;

32.3.1.1.5. elektros instaliacijos ir vėdinimo sistemų;

32.3.1.1.6. vandens tiekimo ir kanalizacijos sistemų;

32.3.1.1.7. programinė įranga;

32.3.2. darbai:

32.3.2.1. statyba ir rekonstrukcija, būtina aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams įgyvendinti:

32.3.2.1.1. gamybinių pastatų ir patalpų;

32.3.2.1.2. produkcijos laikymo patalpų;

32.3.2.1.3. elektros instaliacijos ir vėdinimo sistemų;

32.3.2.1.4. vandens tiekimo ir kanalizacijos sistemų;

32.3.2.1.5. mėšlo ir srutų laikymo, šalinimo bei transportavimo sistemų;

32.3.2.1.6. gyvūnų laikymo vietų;

32.3.2.1.7. kelių;

32.3.2.2. naujos statybinės medžiagos;

32.3.3. paslaugų pirkimas:

32.3.3.1. bendrosios išlaidos;

32.3.3.2. viešumo priemonės;

32.4. bitininkystės sektoriuje (bičių laikymas medui, įskaitant savo arba kooperatinės bendrovės (kooperatyvo) narių ūkiuose pagaminto medaus apdorojimą, perdirbimą, laikymą, žemės ūkio produktų transportavimo priemonių įsigijimą):

32.4.1. įranga:

32.4.1.1. nauji įrenginiai ir mechanizmai, technika, būtini aplinkosaugos, higienos, sanitarijos, maisto kokybės standartams ir reikalavimams įgyvendinti:

32.4.1.1.1. įrengimai ir įrankiai, tiesiogiai susiję su vykdoma veikla;

32.4.1.1.2. specializuoti avilių transportavimo;

32.4.1.1.3. elektros instaliacijos ir vėdinimo sistemų;

32.4.1.1.4. vandens tiekimo ir kanalizacijos sistemų;

32.4.1.1.5. medaus apdorojimo, perdirbimo, laikymo;

32.4.1.1.6. programinė įranga;

32.4.2. darbai:

32.4.2.1. statyba ir rekonstrukcija, būtina aplinkosaugos, higienos, sanitarijos, maisto kokybės standartams ir reikalavimams įgyvendinti:

32.4.2.1.1. gamybinių pastatų ir patalpų;

32.4.2.1.2. medaus laikymo;

32.4.2.1.3. elektros instaliacijos ir vėdinimo sistemų;

32.4.2.1.4. vandens tiekimo ir kanalizacijos sistemų;

32.4.2.1.5. kelių;

32.4.2.2. naujos statybinės medžiagos;

32.4.3. paslaugų pirkimas:

32.4.3.1. bendrosios išlaidos;

32.4.3.2. viešumo priemonės;

32.5. sodininkystės ir daržininkystės sektoriuje (vaisių, uogų, daržovių, bulvių (išskyrus bulves krakmolui) ir grybų auginimas, įskaitant savo arba kooperatinės bendrovės (kooperatyvo) narių ūkiuose užaugintų vaisių, uogų, daržovių, bulvių (išskyrus bulves krakmolui) ir grybų apdorojimą, perdirbimą, laikymą, žemės ūkio produktų transportavimo priemonių įsigijimą):

32.5.1. įranga:

32.5.1.1. nauji įrenginiai ir mechanizmai, technika, būtini aplinkosaugos, higienos, sanitarijos, maisto kokybės standartams ir reikalavimams įgyvendinti:

32.5.1.1.1. žemės dirbimo;

32.5.1.1.2. sėjos ir sodinimo;

32.5.1.1.3. šiltnamių;

32.5.1.1.4. susiję su sodų, uogynų, daržų ir grybynų įrengimu ir priežiūra;

32.5.1.1.5. mėšlo ir srutų išskleidimo;

32.5.1.1.6. organinių atliekų kompostavimo;

32.5.1.1.7. sodų, uogynų, daržų ir grybynių drėkinimo ir laistymo sistemų;

32.5.1.1.8. augalų apsaugos, tręšimo;

32.5.1.1.9. derliaus nuėmimo;

32.5.1.1.10. sandėliavimo ir laikymo;

32.5.1.1.11. apdorojimo, šaldymo, pakavimo, perdirbimo;

32.5.1.1.12. drenažo sistemų;

32.5.1.1.13. specializuoti sodininkystės ir daržininkystės produktų transportavimo;

32.5.1.1.14. elektros instaliacijos ir vėdinimo sistemų;

32.5.1.1.15. programinė įranga;

32.5.2. darbai:

32.5.2.1. statyba ir rekonstrukcija, būtina aplinkosaugos, higienos, sanitarijos, maisto kokybės standartams ir reikalavimams įgyvendinti:

32.5.2.1.1. gamybinių pastatų ir patalpų;

32.5.2.1.2. laikymo ir šaldymo patalpų;

32.5.2.1.3. apdorojimo ir pakavimo patalpų;

32.5.2.1.4. šiltnamių;

32.5.2.1.5. drenažo ir laistymo sistemų, jų priežiūros kelių;

32.5.2.1.6. kelių;

32.5.2.1.7. katilinių, šildymo sistemų;

32.5.2.1.8. elektros instaliacijos ir vėdinimo sistemų;

32.5.2.2. naujos statybinės medžiagos;

32.5.3. paslaugų pirkimas:

32.5.3.1. bendrosios išlaidos;

32.5.3.2. viešumo priemonės;

32.6. augalininkystės sektoriuje (javų, linų, žolinių pašarų, pašarinių šakniavaisių, baltyminių ir aliejinių augalų (įskaitant rapsus) auginimas, įskaitant savo arba kooperatinės bendrovės (kooperatyvo) narių ūkiuose užaugintų javų, linų, žolinių pašarų, pašarinių šakniavaisių, baltyminių ir aliejinių augalų (įskaitant rapsus) apdorojimą, perdirbimą, sandėliavimą, žemės ūkio produktų transportavimo priemonių įsigijimą):

32.6.1. įranga:

32.6.1.1. nauji įrenginiai ir mechanizmai, technika, būtini aplinkosaugos, higienos, sanitarijos, maisto kokybės standartams ir reikalavimams įgyvendinti:

32.6.1.1.1. žemės dirbimo ir sėjos technika;

32.6.1.1.2. džiovinimo ir valymo;

32.6.1.1.3. derliaus nuėmimo;

32.6.1.1.4. sandėliavimo;

32.6.1.1.5. elektros instaliacijos ir vėdinimo sistemų;

32.6.1.1.6. grūdų sėklų rūšiavimo, cheminio apdorojimo, perdirbimo ir pakavimo;

32.6.1.1.7. specializuoti augalininkystės produktų transportavimo;

32.6.1.1.8. augalų apsaugos, tręšimo;

32.6.1.1.9. organinių atliekų kompostavimo;

32.6.1.1.10. laboratoriniai – produkcijos kokybei patikrinti ir kontroliuoti;

32.6.1.1.11. drenažo ir laistymo sistemų;

32.6.1.1.12. programinė įranga;

32.6.2. darbai:

32.6.2.1. statyba ir rekonstrukcija, būtina aplinkosaugos, higienos, sanitarijos, maisto kokybės standartams ir reikalavimams įgyvendinti:

32.6.2.1.1. gamybinių pastatų ir patalpų;

32.6.2.1.2. sandėliavimo patalpų;

32.6.2.1.3. elektros instaliacijos ir vėdinimo sistemų;

32.6.2.1.4. drenažo ir drėkinimo sistemų, jų priežiūros kelių;

32.6.2.1.5. kelių;

32.6.2.2. naujos statybinės medžiagos;

32.6.3. paslaugų pirkimas:

32.6.3.1. bendrosios išlaidos;

32.6.3.2. viešumo priemonės;

32.7. žemės ūkio produkcijos įvairinimo ir susijusios veiklos (žemės ūkio veiklos įvairinimo) sektoriuje (netradicinių žemės ūkio augalų, gyvūnų bei paukščių auginimas, įskaitant savo arba kooperatinės bendrovės (kooperatyvo) narių ūkiuose užaugintos žemės ūkio produkcijos apdorojimą, perdirbimą, laikymą, sandėliavimą, žemės ūkio produktų transportavimo priemonių įsigijimą):

32.7.1. įranga:

32.7.1.1. nauji įrenginiai ir mechanizmai, technika, būtini aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams (priklausomai nuo projekto pobūdžio) įgyvendinti:

32.7.1.1.1. specializuoti žemės ūkio produktų transportavimo;

32.7.1.1.2. įrenginiai ir įrankiai, tiesiogiai susiję su projekto poreikiais;

32.7.1.1.3. elektros instaliacijos ir vėdinimo sistemų;

32.7.1.1.4. vandens tiekimo ir kanalizacijos sistemų;

32.7.1.1.5. drenažo ir laistymo sistemų;

32.7.1.1.6. susiję su netradicinių žemės ūkio produktų apdorojimu, perdirbimu, laikymu ar sandėliavimu;

32.7.1.1.7. programinė įranga;

32.7.2. darbai:

32.7.2.1. statyba ir rekonstrukcija, būtina aplinkosaugos, veterinarijos, higienos, sanitarijos, maisto kokybės, gyvūnų gerovės standartams ir reikalavimams (priklausomai nuo projekto pobūdžio) įgyvendinti:

32.7.2.1.1. gamybinių, sandėliavimo pastatų ir patalpų, skirtų žemės ūkio veiklai įvairinti;

32.7.2.1.2. gamybinių pastatų ir patalpų, skirtų netradicinių žemės ūkio produktų apdorojimui;

32.7.2.1.3. elektros instaliacijos ir vėdinimo sistemų;

32.7.2.1.4. vandens tiekimo ir kanalizacijos sistemų;

32.7.2.1.5. drenažo ir laistymo sistemų, jų priežiūros kelių;

32.7.2.1.6. kelių;

32.7.2.2. naujos statybinės medžiagos;

32.7.3. paslaugų pirkimas:

32.7.3.1. bendrosios išlaidos;

32.7.3.2. viešumo priemonės.

33. Pridėtinės vertės mokestis (PVM) nėra tinkamos kompensuoti išlaidos, išskyrus tuos atvejus, kai projekto vykdytojas negali susigrąžinti PVM.

34. Netinkamos kompensuoti išlaidos:

34.1. išlaidos, neįvardytos šių Gairių 32 punkte;

34.2. trumpalaikis turtas;

34.3. išlaidos ar jų dalis, padarytos iki paraiškos užregistravimo Agentūroje datos;

Papunkčio pakeitimai:

Nr. 3D-174, 2005-03-25, Žin., 2005, Nr. 42-1350 (2005-03-31), i. k. 1052330ISAK003D-174

34.4. išlaidos ar jų dalis, patirtos perkant prekes ir paslaugas, kurios neatitinka ES teisės aktais nustatytų saugos reikalavimų;

34.5. išlaidos ar jų dalis, patirtos perkant prekes, darbus ar paslaugas, projekto vykdytojams nesilaikant Lietuvos Respublikos viešųjų pirkimų įstatymo (Žin., 1996, Nr. 84-2000; 2002, Nr. 118-5296), kurie yra perkančiosios organizacijos, kitiems – nesilaikant prekių, paslaugų ar darbų pirkimų taisyklių pagal Lietuvos Respublikos žemės ūkio ministerijos nustatytą tvarką.

35. Įvykdžius projektą, įgyvendinta investicija taps projekto vykdytojo nuosavybe.

XIII. PARAIŠKOS PILDYMAS, TEIKIMAS IR REGISTRAVIMAS

36. Paraišką sudaro paraiškos bendroji (A) dalis, patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599, Nr. 93-3421) ir specialioji (B) dalis, patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-330 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemones gauti formų patvirtinimo“ (Žin., 2004, Nr. 114-4271), kurioje išvardyti kartu prie paraiškos pridedami dokumentai. Paraiškos formos skelbiamos Agentūros interneto tinklapyje adresu: www.nma.lt. Pareiškėjai turėtų įsitikinti, kad jų paraiška yra iki galo sukomplektuota, sutikrindami ją su paraiškos B dalyje pridedama priedų lentele.

37. Pareiškėjai paraiškas pildo lietuvių kalba. Kita kalba užpildytos paraiškos nebus priimamos.

38. Paraiška turi būti užpildyta atidžiai ir kaip galima aiškiau, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti tikslus, kokia bus jo nauda ir kaip siūlomas projektas susijęs su priemonės „Investicijos į žemės ūkio valdas“ tikslais.

39. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos nebus priimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

40. Prie užpildytos nustatytos formos paraiškos (bendroji (A) dalis ir specialioji (B) dalis) būtina pridėti šiuos dokumentus (pateikiamas originalas ir kopija arba notaro patvirtintas nuorašas, išskyrus verslo planą, kurio pateikiamas originalas ir kopija):

40.1. verslo planą27 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163. Tais atvejais, kai pareiškėjas yra jaunasis ūkininkas, dalyvaujantis pagal BPD priemonę „Jaunųjų ūkininkų įsikūrimas“, ir planuojamą gauti įsikūrimo išmoką ketina panaudoti kaip nuosavas lėšas projekto pagal šią priemonę finansavimui, tuomet pareiškėjas privalo parengti ir Agentūrai pateikti ne veiklos, o verslo planą. ;

40.2. pranešimą apie žemės ūkio ir kaimo valdos įregistravimą Lietuvos Respublikos žemės ūkio ir kaimo verslo registre ir identifikavimo kodo suteikimą (iš Valstybinės įmonės „Žemės ūkio informacijos ir kaimo verslo centro“)28 Teikiant paraišką kooperatinėms bendrovėms (kooperatyvams), pateikiami pranešimai apie jų narių žemės ūkio ir kaimo valdų įregistravimą Valstybės žemės ūkio ir kaimo verslo registre ir identifikavimo kodo suteikimą. (neprivaloma);

40.3. ūkininko ūkio registravimo pažymėjimą (jei toks užregistruotas);

40.4. juridinio asmens registravimo pažymėjimą;

40.5. juridinio asmens steigimo dokumentus, t. y. įstatus, steigimo sandorį, arba įstatymų nustatytais atvejais bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262, Nr. 77, Nr. 80, Nr. 82) (taikoma juridiniams asmenims);

40.6. Valstybinės mokesčių inspekcijos pažymą apie atsiskaitymą su biudžetu. Pažyma turi būti išduota ne anksčiau kaip prieš mėnesį iki paraiškos pateikimo;

40.7. Valstybinio socialinio draudimo fondo valdybos pažymą apie atsiskaitymą su šiuo fondu. Pažyma turi būti išduota ne anksčiau kaip prieš mėnesį iki paraiškos pateikimo;

40.8. Aplinkos ministerijos regioninio aplinkos apsaugos departamento deklaraciją apie numatomo įgyvendinti projekto atitikimą aplinkosaugos standartams29 Prireikus atitikimas aplinkosaugos standartams atliekamas pakartotinai pagal galiojančių teisės aktų reikalavimus. ;

40.9. Europos Sąjungos lėšomis finansuojamų investicinių projektų poveikio aplinkai vertinimo deklaraciją (iš Aplinkos ministerijos regioninio aplinkos apsaugos departamento)30 Lietuvos Respublikos aplinkos ministro 2004 m. sausio 27 d. įsakymas Nr. D1-44 „Dėl Europos Sąjungos lėšomis finansuojamų investicinių projektų poveikio aplinkai vertinimo deklaracijos formos ir institucijos, atsakingos už Europos Sąjungos ekologinio tinklo NATURA 2000 teritorijų monitoringą, deklaracijos formos patvirtinimo bei šių deklaracijų pasirašymo“ (Žin., 2004, Nr. 50- 1677). ;

40.10. Valstybinės maisto ir veterinarijos tarnybos teritorinio padalinio deklaraciją apie numatomo įgyvendinti projekto atitikimą veterinarijos, higienos, sanitarijos ir gyvūnų gerovės standartams ir reikalavimams31 Taikoma tik tiems projektams, kurie įeina į pieno ir mėsos sektorius. ;

40.11. dokumentus, patvirtinančius laikomų įregistruotų gyvulių skaičių paskutinę mėnesio dienai prieš pateikiant paraišką (iš Valstybinės maisto ir veterinarijos tarnybos teritorinio padalinio)32 Taikoma tik tiems projektams, kurie įeina į pieno ir mėsos sektorius. (neprivaloma);

40.12. Valstybinės augalų apsaugos tarnybos registravimo fitosanitariniame registre pažymėjimą (jei reikia);

40.13. Valstybinės maisto ir veterinarijos tarnybos teritorinio padalinio deklaraciją apie numatomo įgyvendinti projekto atitikimą maisto kokybės standartams33 Taikoma, jei projekte numatytas apdorojimas, perdirbimas. ;

40.14. dokumentus, patvirtinančius profesinį žemės ūkio srities pasirengimą ar mažiausiai trejų pastarųjų metų ūkininkavimo patirtį (pvz., mokslų baigimo pažymėjimą, minimalaus profesinio pasirengimo ūkininkauti pažymėjimą, pažymą, kad pareiškėjas dirbo samdomą darbą ūkyje ir pan.);

40.15. nekilnojamojo turto, susijusio su projekto įgyvendinimu, nuosavybės teisę patvirtinančius dokumentus (nereikia nekilnojamajam turtui, kuriam neprašoma paramos);

40.16. dokumentus, patvirtinančius žemės valdymo faktą (žemės nuosavybės teisę, nuomą, panaudą patvirtinančius dokumentus; nuomos, panaudos sutartys turi būti sudaromos projekto įgyvendinimo laikotarpiui; pasirašant paramos sutartį su Agentūra, pareiškėjas ne mažiau kaip penkerių metų laikotarpiui (po sutarties pasirašymo su Agentūra datos) turi įsipareigoti pratęsti disponavimo žeme sutartis, kurių galiojimo terminai pasibaigę);

40.17. dokumentus, patvirtinančius pareiškėjo galimybes apmokėti numatytą projekto dalį (bankinės sąskaitos išrašas, paskolos sutartis, garantinis banko raštas ar kita)34 Bankinės sąskaitos išrašas turi būti išduotas ne anksčiau kaip viena diena prieš pateikiant paraišką Agentūros teritoriniam skyriui. ;

40.18. konkrečiai investicijai komercinį siūlymą iš prekių, darbų ar paslaugų teikėjų35 Komerciniai siūlymai parenkami pareiškėjo nuožiūra, siekiant nustatyti galimą investicijos vertę. Jei numatomos įsigyti investicijos (prekės, darbai ar paslaugos) suma viršija 34,528 tūkst. Lt, komercinis siūlymas turi būti atrinktas ne mažiau kaip iš trijų komercinių siūlymų, kuriuose turi būti nurodyta investicijos kaina litais (eurais pagal kursą) su PVM ir be PVM bei atitikimas ES teisės aktų nustatytiems saugos reikalavimams. Pareiškėjas Agentūrai prie paraiškos turi pateikti pasirinktą vieną komercinį siūlymą bei nurodyti ir pagrįsti jo pasirinkimą (turi būti priimamas ekonominiu atžvilgiu naudingiausias sprendimas). Jeigu investicijos vertė neviršija šios sumos, komercinis siūlymas gali būti pasirenkamas iš vienintelio tiekėjo (rangovo). Pareiškėjas Agentūrai prie paraiškos turi pateikti pasirinktą komercinį siūlymą. Jei bus priimtas sprendimas suteikti paramą, pareiškėjas, pasirašęs paramos sutartį su Agentūrą, privalės organizuoti investicijų (prekių, darbų ar paslaugų) pirkimų konkursą, vadovaujantis Žemės ūkio ministerijos nustatyta tvarka. ;

40.19. gamintojų organizacijos pažymą, kad projekto investicijos nefinansuojamos iš Gamintojų organizacijų veiklos fondo36 Taikoma tik tiems projektams, kurie įeina į vaisių ir daržovių sektorius. ;

40.20. dokumentus, įrodančius, kad ne mažiau kaip 50 proc. apdorojamos/laikomos/sandėliuojamos/transportuojamos produkcijos sudarys ūkyje/įmonėje užauginta ar pagaminta produkcija37 Taikoma tik juridiniams asmenims. ;

40.21. VšĮ „Ekoagros“ išduotą ekologinės gamybos sertifikatą (jei toks turimas);

40.22. dokumentus, patvirtinančius atsakingos institucijos suteiktą teisę gaminti tam tikrą gaminių kiekį (kvotos);

40.23. PVM deklaracijas už ataskaitinius metus (jei esate PVM mokėtojas);

40.24. finansines atskaitomybės dokumentus (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus. Jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutinius finansinius metus;

40.25. ūkinės veiklos pradžios balansą (taikoma naujai įregistruotiems ūkiams, įmonėms, bendrovėms, kooperatyvams);

40.26. statinio techninės, finansinės-ekonominės ekspertizės išvadą, o statybos/ rekonstrukcijos leidimas gali būti pateikiamas projekto įgyvendinimo metu, bet ne vėliau kaip su pirmuoju mokėjimo prašymu

Papunkčio pakeitimai:

Nr. 3D-554, 2004-10-11, Žin., 2004, Nr. 151-5516 (2004-10-14), i. k. 1042330ISAK003D-554

40.27. numatomų statybos/rekonstrukcijos darbų projektinius dokumentus su projekto vertės apskaičiavimais;

40.28. žemės ūkio produkcijos gamintojų asociacijos nario pažymėjimą;

40.29. juridinio asmens kompetentingo organo pritarimo projektui protokolą (akcininkų susirinkimo protokolas ir pan.);

40.30. žemės ūkio naudmenų ir pasėlių deklaraciją už praėjusius metus;

40.31. dokumentus, patvirtinančius mėšlo panaudojimą ar pardavimą38 Tik tiems projektams, kurie įeina į pieno ir mėsos sektorius. ;

40.32. dokumentus, patvirtinančius produkcijos pardavimo rinkas (didinamai produkcijos daliai, jei numatytas gamybos apimčių didinimas);

40.33. pasirašytą pažymą, kurioje pareiškėjas patvirtina, kad projekte numatytoms investicijoms finansuoti neprašo paramos pagal Kaimo plėtros 2004–2006 metų plano priemonę „Parama ES reikalavimams vykdyti“ (pažymos forma gaunama Agentūros teritoriniame skyriuje);

40.34. pasirašytą pažymą, kurioje pareiškėjas įsipareigoja nekeisti projekto įgyvendinimo vietos ir sąlygų, neparduoti ir kitaip neperduoti kitam asmeniui už paramos lėšas įgytos nuosavybės mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos) (pažymos forma gaunama Agentūros teritoriniame skyriuje);

40.35. pasirašytą pažymą, kurioje pareiškėjas patvirtina, kad projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų (pažymos forma gaunama Agentūros teritoriniame skyriuje);

40.36. papildomų duomenų klausimyną (gaunamas Agentūros teritoriniame skyriuje).

41. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

42. Iškilus specifiniams su projekto vykdymu ar pareiškėjo veikla susijusiems klausimams, gali būti paprašyta papildomų dokumentų.

43. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą (ūkininko ūkio (valdos) ar įmonės įregistravimo vieta) žemiau nurodytais adresais:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-62116 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 46 00 74 (8 45) 46 00 59
Šiaulių skyrius	Dvaro g. 78, LT04–2076298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87333 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

44. Paraiškos turi būti įteiktos asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos bus atmestos.

45. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma „ORIGINALAS“, 2 kopijos, ant kiekvienos nurodant „KOPIJA“, ir paraiškos versija kompiuterinėje laikmenoje Word formatu.

46. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos duomenų atitikimą jos originalui.

47. Paraiškos originalo ir jos kopijų turinys turi būti tas pats įskaitant visus priedus. Jeigu paraiškos originalo ir paraiškos elektroninės versijos duomenys nesutampa, Agentūra vadovaujasi pareiškėjo parašu patvirtintu paraiškos originalu.

48. Paraiškos registruojamos Paraiškų registravimo žurnale nurodant paraiškos gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas ją pristačiusio asmens parašu.

XIV. KVIETIMAS TEIKTI PARAIŠKAS

49. Kvietimą teikti paraiškas skelbia Agentūra pagal Žemės ūkio ministerijos sudarytą tvarkaraštį. Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklapiuose („Valstybės žinių“ – www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

50. Kvietimas gali būti skelbiamas ir kituose leidiniuose, internete bei kitais būdais.

51. Paraiškos, pateiktos po tvarkaraštyje nustatyto termino, bus atmetamos.

XV. INFORMACIJOS TEIKIMAS

52. Iki paraiškos pateikimo pretendentai į paramą gali teirautis informacijos ir paaiškinimų:

52.1. telefonais, nurodytais Agentūros interneto svetainėje www.nma.lt, „Ryšių su visuomene skyrius“, tel.: (8 5) 268 39 64, (8 5) 268 39 74;

52.2. faksu (85) 239 13 76;

52.3. elektroniniu paštu adresu: info@nma.lt.

53. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

54. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklapyje www.nma.lt, skiltyje „Klausimai“.

55. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

56. Agentūrai užregistravus paraišką, pareiškėjas negali teikti papildomos informacijos, jei jos nepareikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

57. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas turi teisę raštu pranešti Agentūrai apie pateiktos paraiškos atšaukimą. Pareiškėjas turi teisę pateikti naują paraišką kitu paraiškų surinkimo etapu.

XVI. PARAIŠKOS VERTINIMAS IR ATRANKA

58. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

59. Paraiškų vertinimo procesas susideda iš trijų etapų:

59.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra ar pateikti visi prašomi dokumentai bei reikiama informacija;

59.2. tinkamumo vertinimo, kurio metu nustatoma, ar projektas yra tinkamas gauti paramą iš ES struktūrinių fondų;

59.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijams.

XVII. ADMINISTRACINĖS ATITIKTIES VERTINIMAS

60. Užregistravus paraišką, pirmiausia, atliekamas paraiškos administracinės atitikties vertinimas (patikrinimas). Nustatoma, ar paraiška yra visiškai sukomplektuota, tai yra, ar tinkamai užpildyta, ar pateikti visi nurodyti dokumentai.

61. Administracinis tikrinimas atliekamas pagal užpildytą patikros lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	taip	ne	netaikoma
1.	Paraiška ir kartu pridedami dokumentai gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Pateikta paraiška surinkta kompiuteriu (išspausdinta) ir pateikta lietuvių kalba
5.	Biudžetas ir finansavimo šaltinių lentelė atitinka nustatytą formą ir yra pasirašyti pareiškėjo
6.	Pateiktoje paraiškoje nurodytas dokumentų ir lapų skaičius atitinka faktiškai pateiktus
7.	Pateiktas verslo planas
8.	Pateiktas pareiškėjo (ūkininko ūkio ar juridinio asmens) registravimo pažymėjimas
9.	Pateikti pareiškėjo (jei jis yra juridinis asmuo) steigimo dokumentai (įstatai, steigimo sandoris, arba įstatymų nustatytais atvejais bendrieji nuostatai bei kiti dokumentai, kuriuos įstatams prilygina Lietuvos Respublikos civilinis kodeksas)
10.	Pateikti pareiškėjo finansinės atskaitomybės dokumentai (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus. (Jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutinius finansinius metus)
11.	Pateiktas pareiškėjo ūkinės veiklos pradžios balansas (taikoma naujai įregistruotiems ūkiams, įmonėms)
12.	Pateikta Valstybinės mokesčių inspekcijos pažyma apie atsiskaitymą su biudžetu. Pažyma išduota ne anksčiau kaip prieš mėnesį iki paraiškos pateikimo
13.	Pateikta Valstybinio socialinio draudimo fondo valdybos pažyma apie atsiskaitymą su šiuo fondu. Pažyma išduota ne anksčiau kaip prieš mėnesį iki paraiškos pateikimo
14.	Pateikta Aplinkos ministerijos regioninio aplinkos apsaugos departamento deklaracija apie numatomo įgyvendinti projekto atitikimą aplinkosaugos standartus
15.	Pateikta Europos Sąjungos lėšomis finansuojamų investicinių projektų poveikio aplinkai vertinimo deklaracija
16.	Pateikta Valstybinės maisto ir veterinarijos tarnybos teritorinio padalinio deklaracija apie numatomo įgyvendinti projekto atitikimą higienos, veterinarijos, sanitarijos ir gyvūnų gerovės standartus ir reikalavimus (taikoma tik tiems projektams, kurie įeina į pieno ir mėsos sektorius)
17.	Pateiktas Valstybinės augalų apsaugos tarnybos registravimo fitosanitariniame registre pažymėjimas (jei reikia)
18.	Pateikta Valstybinės maisto ir veterinarijos tarnybos teritorinio padalinio deklaracija apie numatomo įgyvendinti projekto atitikimą maisto kokybės standartus (taikoma, jei projekte numatytas perdirbimas)
19.	Pateikti dokumentai, patvirtinantys profesinį žemės ūkio srities pasirengimą arba mažiausiai trejų pastarųjų metų ūkininkavimo patirtį (taikoma tik ūkininkams)
20.	Pateikti teises į nekilnojamąjį turtą (disponavimą, valdymą, naudojimą), kuris tiesiogiai susijęs su projektu, patvirtinantys dokumentai
21.	Pateikti dokumentai, patvirtinantys pareiškėjo galimybes apmokėti numatytą projekto dalį (paskolos sutartis ar kt.)
22.	Pateikti komerciniai siūlymai iš galimų prekių, darbų ar paslaugų teikėjų
23.	Pateikti dokumentai, patvirtinantys laikomų įregistruotų gyvulių skaičių paskutinei mėnesio dienai prieš pateikiant paraišką (iš Valstybinės maisto ir veterinarijos tarnybos teritorinių padalinių) (taikoma tik tiems projektams, kurie įeina į pieno ir mėsos sektorius)
24.	Pateikta gamintojų organizacijos pažyma, kad projekto investicijos nefinansuojamos iš Gamintojų organizacijų veiklos fondo (taikoma tik tiems projektams, kurie įeina į vaisių ir daržovių sektorius)
25.	Pateikti dokumentai, įrodantys, kad ne mažiau kaip 50 proc. apdorojamos/laikomos/sandėliuojamos/transportuojamos produkcijos sudarys ūkyje/įmonėje užauginta ar pagaminta produkcija (taikoma tik juridiniams asmenims)
26.	Pateiktas VšĮ „Ekoagros“ išduotas ekologinės gamybos sertifikatas (jei toks turimas)
27.	Pateikti dokumentai, patvirtinantys atsakingos institucijos suteiktą teisę gaminti tam tikrą gaminių kiekį (kvotos)
28.	Pateiktos PVM deklaracijos už ataskaitinius metus (jei pareiškėjas yra PVM mokėtojas)
29.	Pateiktas statybos/rekonstrukcijos leidimas ir statinio techninės, finansinės-ekonominės ekspertizės išvados
30.	Pateikti numatomų darbų projektiniai dokumentai su projekto vertės apskaičiavimais
31.	Pateiktas Žemės ūkio produkcijos gamintojų asociacijos nario pažymėjimas (taikoma tik ūkininkams)
32.	Pateiktas juridinio asmens kompetentingo organo pritarimo projektui protokolas
33.	Pateikta žemės ūkio naudmenų ir pasėlių deklaracija
34.	Pateikti dokumentai, patvirtinantys mėšlo panaudojimą ar pardavimą (taikoma tik tiems projektams, kurie įeina į pieno ir mėsos sektorius)
35.	Pateikti dokumentai, patvirtinantys produkcijos pardavimo rinką (jei numatytas gamybos apimčių didinimas)
36.	Pateikta pažyma, kurioje pareiškėjas patvirtina, kad projekte numatytoms investicijoms finansuoti neprašo paramos pagal Kaimo plėtros 2004–2006 metų plano priemonę „Parama ES reikalavimams vykdyti“
37.	Pateikta pažyma, kurioje pareiškėjas įsipareigoja nekeisti projekto įgyvendinimo vietos ir sąlygų, neparduoti ir kitaip neperduoti kitam asmeniui už paramos lėšas įgytos nuosavybės mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos)
38	Pateikta pažyma, kurioje pareiškėjas patvirtina, kad projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų
39.	Pateiktas papildomų duomenų klausimynas
40.	Pateiktas pranešimas apie žemės ūkio ir kaimo valdos įregistravimą Valstybės žemės ūkio ir kaimo verslo registre ir identifikavimo kodo suteikimą39 Teikiant paraišką kooperatinėms bendrovėms (kooperatyvams), pateikiami pranešimai apie jų narių žemės ūkio ir kaimo valdų įregistravimą Valstybės žemės ūkio ir kaimo verslo registre ir identifikavimo kodo suteikimą.
41.	Pateikti dokumentai, patvirtinantys žemės valdymo faktą
VERTINTOJO PASTABOS: (Kokios informacijos ar dokumentų trūksta)

62. Jei atlikus paraiškos administracinės atitikties vertinimą nustatoma, kad ji yra tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

63. Atlikus administracinės atitikties vertinimą, atliekama tinkamai įformintų paraiškų patikra vietoje. Patikros vietoje metu bus tikrinami pareiškėjo paraiškoje ir jų prieduose pateikti duomenys ir jų atitikimas tikrovei.

64. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pareiškėjo pateikta paraiška nėra iki galo sukomplektuota, t. y. pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai ir jiems pašalinti pareiškėjui suteikiamas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų specifiką, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška bus atmetama. Apie priimtą sprendimą atmesti paraišką Agentūra informuoja pareiškėją per 5 darbo dienas išsiųsdama jam informacinį raštą.

XVIII. TINKAMUMO VERTINIMAS

65. Atlikus administracinės atitikties vertinimą, tinkamai užpildytos paraiškos kartu su prie paraiškos pateiktais priedais siunčiamos į Agentūrą tolimesniam vertinimui

66. Paraiškas nagrinėja ir vertina Agentūros darbuotojai, esant reikalui, vertinimui gali būti pasamdyti išoriniai nepriklausomi vertintojai.

67. Paraiškos tinkamumo vertinimo metu nustatoma, ar projektas yra tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

68. Ar paraiška atitinka tinkamumo kriterijus, tikrinama pagal užpildytą ir abiejų vertintojų pasirašytą tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
taip	ne	netaikoma
1.	Pareiškėjo vertinimas ir projekto veiklos tinkamumas finansuoti
1.1.	Ar paraišką pateikia subjektas, įvardytas galimu pareiškėju šių Gairių 15–18 punktuose, o investicijos, susijusios su gamyba ar paslaugomis, Gairių 24 punkte nurodytose veiklos srityse
1.2.	Projekto veikla atitinka šios priemonės remiamas bei kvietime teikti paraiškas nurodytas veiklos sritis
1.3.	Projekto veiklos vieta atitinka nustatytus reikalavimus
1.4.	Ar projektas atitinka šių Gairių 4 ir 5 punktuose numatytus tikslus ir uždavinius
1.5.	Ar projektas ir su juo susijusios investicijos, išskyrus kooperatinės bendrovės (kooperatyvo) projektą ir su juo susijusias investicijas, įgyvendinami kaimo vietovėse, remiantis paramos gavėjo ar kooperatinių bendrovių (kooperatyvo) žemės ūkio ir kaimo valdų registracija
1.6.	Ar turtas, į kurį bus investuojama, priklauso pareiškėjui
1.7.	Ar įvykdytas projektas atitiks higienos, veterinarijos, sanitarijos, maisto produktų kokybės ir gyvūnų gerovės bei aplinkosaugos standartus. Ar pateiktas aplinkosaugos ir/ar veterinarijos institucijų išankstinis įvertinimas dėl šių reikalavimų atitikimo (jei investuoja jaunasis ūkininkas, jam gali būti suteiktas ne ilgesnis kaip penkerių metų laikotarpis pasiekti ekonominio gyvybingumo rodikliams, įgyvendinti reikalavimus dėl aplinkosaugos, higienos ir gyvūnų gerovės standartų)
1.8.	Ar pareiškėjas tais atvejais, kai pateikus paraišką priimami nauji reikalavimai dėl aplinkosaugos, higienos ir gyvūnų gerovės, įsipareigoja atitikti šiuos reikalavimus iki investicijų įgyvendinimo pabaigos
1.9.	Ar pareiškėjas turi atitinkamą kvalifikaciją ir/ar kompetenciją užsiimti produkcijos, į kurią bus investuojama, gamyba
1.10.	Ar pareiškėjas verslo plane įrodo, kad ūkis ar ūkio subjektas, įgyvendinęs projektą, atitiks ekonominio gyvybingumo rodiklius (jei investuoja jaunasis ūkininkas penkerių metų laikotarpiu po įsikūrimo, jam gali būti suteiktas ne ilgesnis kaip penkerių metų laikotarpis pasiekti ekonominio gyvybingumo rodiklius)
1.11.	Ar projekte, kuriame numatytas gamybos apimčių didinimas, pareiškėjas įrodo realizacijos rinkų buvimą (didinamai produkcijos daliai), apibūdindamas produktus, investavimo kryptis, esančius ir planuojamus gamybos pajėgumus
1.12.	Ar pareiškėjas užtikrina, kad projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų
1.13.	Ar numatytos investicijos (įrenginiai, mechanizmai) atitinka ES teisės aktų nustatytus saugos reikalavimus
1.14.	Ar pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus
1.15.	Ar įmonė, kuri pagal Lietuvos Respublikos įstatymus privalo atlikti auditą, pateikė audituotas finansines ataskaitas ir audito išvadas už paskutinius finansinius metus
1.16.	Ar pareiškėjas neturi įsiskolinimų Lietuvos Respublikos valstybės biudžetui
1.17.	Ar pareiškėjas neturi įsiskolinimų Valstybinio socialinio draudimo fondui
1.18.	Ar pareiškėjas įsipareigoja nekeisti projekto įgyvendinimo vietos ir sąlygų, neparduoti ir kitaip neperduoti kitam asmeniui už paramos lėšas įgytos nuosavybės mažiausiai penkerius metus nuo sprendimo suteikti projektui paramą priėmimo (paramos sutarties pasirašymo datos)
1.19.	Ar pareiškėjas pieno ūkio gamybos apimtis grindžia turima pieno kvota, kuri yra ne mažesnė kaip 20 tonų pieno per metus. Paramos gavėjai, pradedantys gamybą (arba jau yra pradėję, tačiau dar nepasiekę nustatytos gamybos apimties), savo verslo planuose turi parodyti, kad projekto pabaigoje produkcijos gamybos apimtys ūkyje bus ne mažesnės kaip 50 tonų pieno per metus (taikoma tik pienininkystės sektoriui, išskyrus avis ir ožkas)
1.20.	Ar gyvulininkystės ūkyje, įgyvendinus projektą, bus ne mažiau kaip: 10 karvių žindenių arba 20 penimų galvijų (jei investicijos yra susijusios su galvijų mėsos gamyba), 15 kiaulių paršavedžių arba 100 penimų kiaulių (jei investicijos susijusios su kiaulienos gamyba), 30 avių (jei investicijos susijusios su avienos gamyba) ir 20 arklių (jei investicijos susijusios su arklienos gamyba) (taikoma tik gyvulininkystės sektoriui)
1.21.	Ar ūkyje visi gyvuliai yra registruoti ir identifikuoti (taikoma tik pienininkystės ir gyvulininkystės sektoriui)
1.22.	Ar gyvulių skaičius 1 ha ne didesnis negu 1,8 sąlyginio gyvulių vieneto (SGV) (įskaitant ir nuomojamą žemę mėšlui iškratyti) (taikoma tik pienininkystės ir gyvulininkystės sektoriui)
1.23.	Ar pareiškėjo, kai jis yra juridinis asmuo, pajamos, gaunamos iš žemės ūkio veiklos, sudaro ne mažiau kaip 50 proc. visų iš jo ūkio veiklos gaunamų pajamų. Ar pareiškėjas, kai jis yra fizinis asmuo, projekte įrodo, kad, jį įgyvendinus, pajamos, gaunamos iš žemės ūkio veiklos, sudarys ne mažiau kaip 50 proc. visų iš jo ūkio veiklos gaunamų pajamų. Ar pareiškėjas (išskyrus ūkininkus), pradedantis gamybą, projekte įrodo, kad, jį įgyvendinus, pajamos, gaunamos iš žemės ūkio veiklos, sudarys ne mažiau kaip 50 proc. visų iš jo ūkio veiklos gaunamų pajamų (netaikoma kooperatinėms bendrovėms (kooperatyvams)
2.	Projekto atitiktis bendrojo finansavimo reikalavimams
2.1.	Pareiškėjo prašomos paramos suma neviršija didžiausios galimos pagal šį kvietimą paramos normos
2.2.	Pareiškėjo siūlomas bendrojo finansavimo šaltinis (pvz., pinigais, įnašu natūra) yra tinkamas
2.3.	Prašoma suma neviršija nustatyto maksimumo
3.	Prašomų kompensuoti projekto išlaidų tinkamumas finansuoti
3.1.	Projekto išlaidos atitinka šios priemonės investicijų sričių kodus
3.2.	Paramos prašoma tinkamų finansuoti išlaidų kategorijoms
4.	Projekto įgyvendinimo laikotarpio tinkamumas
4.1.	Projekto pradžios data atitinka kvietime teikti paraiškas pareiškėjams nustatytus reikalavimus
4.2.	Projektą numatoma įgyvendinti iki kvietime teikti paraiškas nurodytos vėliausios projekto įgyvendinimo pabaigos datos
VERTINTOJO PASTABOS:

69. Atlikus paraiškos tinkamumo vertinimą ir pripažinus ją tinkama paramai gauti, atliekamas projekto techninis, finansinis ir ekonominis vertinimas.

70. Agentūra gali pareiškėjo prašyti pateikti paraiškoje trūkstamus duomenis ar dokumentus, taip pat papildomų dokumentų, jei jų reikia paraiškai įvertinti. Vertinimo metu gali būti atliekama patikra paraiškoje nurodytoje projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra informuoja pareiškėją per 5 darbo dienas, išsiųsdama jam informacinį raštą. Pranešimas laikomas įteiktu praėjus 2 darbo dienoms po jo išsiuntimo registruotu paštu.

XIX. PROJEKTŲ TECHNINIO, FINANSINIO IR EKONOMINIO VERTINIMO PROCEDŪRA

71. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijams (balais). Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

72. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir reikalauja specifinių žinių.

73. Atliekant projekto techninį, finansinį ir ekonominį vertinimą, pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

Pareiškėjo Nr.: Pareiškėjo pavadinimas: Prašoma paramos suma: Paraišką priėmė:	Projekto pavadinimas: Projekto įgyvendinimo vieta: Projekto trukmė:
Eil. Nr.	Maksimalus balų skaičius
1.	Pareiškėjo finansiniai ir veiklos vykdymo pajėgumai	iš viso: 90 balų
1.1.	Projektai, kuriuose numatyta investuoti didesnę nuosavų (neskolintų) lėšų dalį: – už kiekvieną paraiškos pateikimo metu turimų nuosavų (neskolintų) lėšų procentą, viršijantį 20 proc. projekto vertės, skiriamas 1 balas – maksimalus balų skaičius (20 balų) skiriamas už 40 proc. nuosavų (neskolintų) lėšų	20
1.2.	Pareiškėjo patirtis (veikloje, kuriai prašoma paramos)40 Paraiškos pateikimo metu. : – nuo 1 iki 2 metų – 3 balai; – daugiau negu 2 iki 3 metų – 6 balai – daugiau negu 3 iki 4 metų – 9 balai; – daugiau negu 4 iki 5 metų – 12 balų; – daugiau negu 5 metai – 15 balų	15
1.3.	Projektai pateikiami kooperatinių bendrovių (kooperatyvų), kurių narių skaičius sudaro41 Išskyrus finansuojamus iš vaisių ir daržovių gamintojų organizacijų veiklos fondo. : – iki 5 narių – 4 balai; – nuo 6 iki 15 narių – 8 balai; – nuo 16 iki 30 narių – 12 balų; – nuo 31 iki 50 narių – 16 balų; – daugiau negu 50 narių – 20 balų	20
1.4.	Investicijos į ekologinį žemės ūkį (pareiškėjas privalo turėti ekologinio žemės ūkio sertifikatą (turi būti sertifikuota ne mažiau negu 50 proc. žemės)	15
1.5.	Pareiškėjas yra jaunas ūkininkas (iki 40 metų)	20
2.	Projekto biudžeto ir išlaidų efektyvumas	iš viso: 10 balų
2.1.	Esamų gamybinių pastatų rekonstrukcija: – kurios darbų vertė nuo 50 (imtinai) proc. iki 75 proc. visos statybų vertės – 5 balai; – kurios darbų vertė daugiau nei 75 (imtinai) proc. visos statybų vertės – 10 balų	10
Iš viso	100
VERTINTOJO REKOMENDACIJA:

74. Jei vertintojams kyla neaiškumų ar trūksta informacijos, pareiškėjui siunčiamas raštas, kuriame prašoma pateikti aiškinimus ar papildymus per 10 darbo dienų terminą. Esant reikalui Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo registruotu laišku.

75. Jeigu galutiniai paraiškų įvertinimai, atlikti dviejų vertintojų, skiriasi, projektui vertinti skiriamas trečias vertintojas.

76. Jei konkretaus kvietimo teikti paraiškas metu pareiškėjų prašoma paramos suma yra ne didesnė, nei šiam kvietimui skirtai paramos sumai, parama skiriama visiems pareiškėjams, kurie praeina visus tris vertinimo etapus ir yra pripažįstami tinkamais gauti paramą. Tačiau jei į konkretų kvietimą teikti paraiškas atsiliepia daugiau pareiškėjų, parama skiriama daugiausiai balų surinkusiems pareiškėjams.

XX. PARAIŠKŲ TVIRTINIMAS IR PARAMOS SUTARČIŲ SUDARYMAS

77. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties, tinkamumo, techninis, finansinis ir ekonominis vertinimas) kopijos ir teikia ją Projektų atrankos komitetui, kuris sudaromas Žemės ūkio ministerijos. Išnagrinėtų paraiškų vertinimo protokolą sudaro paraiškų teikiamų Projektų atrankos komiteto svarstymui vertinimo suvestinė, prašomos paramos suma, kvietimui teikti paraiškas skirta pinigų suma bei dar nepanaudota likusi pinigų suma, kuria galima paskirstyti Projektų atrankos komiteto posėdžio metu.

78. Projektų atrankos komitetas svarsto, kuriuos projektus finansuoti pagal Agentūros pateiktą vertinimo ataskaitą – medžiagą, projektų atrankos komiteto narių argumentus bei kitą informaciją, susijusią su pateiktais atrankai projektais, ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Projektų atrankos komitetas išklauso socialinių-ekonominių partnerių nuomonę, kuri yra rekomendacinio pobūdžio. Visi Projektų atrankos komiteto posėdžiai protokoluojami. Priimdamas sprendimus Projektų atrankos komitetas siekia bendro susitarimo. Jei tokio sutarimo pasiekti nepavyksta, sprendimai priimami balsuojant paprasta balų dauguma.

79. Projektų atrankos komiteto posėdžiuose dalyvauja Finansų ministerijos ir kitų institucijų, kurių kompetencijos sričiai priskiriami svarstomi projektai, atstovai.

80. Sprendimą dėl projekto finansavimo priima Žemės ūkio ministerija pagal Projektų atrankos komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą skirti ar neskirti paramą informuojamas ne vėliau kaip per tris mėnesius nuo paskutinės paraiškų surinkimo etapo dienos. Jei projekto vertinimo metu iškilo aplinkybių, dėl kurių projekto vertinimas užtruko, pareiškėjui informaciją apie sprendimą skirti arba neskirti paramą išsiunčiama vėliau tiek, kiek buvo pratęstas projekto vertinimo laikas.

81. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Lietuvos Respublikos finansų ministro 2004 m. sausio 28 d. įsakymu Nr. 1K-033 patvirtintą Paramos teikimo projektams, įgyvendinantiems 2004–2006 metų bendrojo programavimo dokumento priemones, pavyzdinę sutartį (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl Paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos (pareiškėjas informuojamas registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei Paramos gavėjas pageidauja keisti mokėjimo prašymų pateikimo terminus, perkelti paramos objektus iš vieno projekto įgyvendinimo etapo į kitą, pakeisti banką bei sąskaitos numerį ar pan., arba Paramos gavėjas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

82. Jei projekto nuspręsta neremti, Agentūra tokiam pareiškėjui siunčia raštą su paaiškinimais per 10 darbo dienų, kai ji gauna ir užregistruoja Žemės ūkio ministerijos sprendimą.

83. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

84. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti projektų atrankos komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XXI. SKUNDŲ NAGRINĖJIMAS

85. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

86. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas informacinis raštas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo ir užregistravimo dienos.

87. Neteko galios nuo 2006-08-20

Punkto naikinimas:

Nr. 3D-326, 2006-08-11, Žin. 2006, Nr. 89-3512 (2006-08-19), i. k. 1062330ISAK003D-326

88. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

89. Atmestos paraiškos ir jų priedai saugomi Agentūros archyve mažiausiai 2 metus nuo sprendimo atmesti paraišką priėmimo dienos.

XXII. PIRKIMŲ PROCEDŪROS

90. Projekto vykdytojai, kurie pagal Lietuvos Respublikos viešųjų pirkimų įstatymą (Žin., 1996, Nr. 84-2000; 2002, Nr. 118-5296) yra perkančiosios organizacijos, privalės vadovautis minėto įstatymo nuostatomis ir pirkimų dokumentus derinti su Agentūra.

91. Projekto vykdytojai, kuriems netaikomos Lietuvos Respublikos viešųjų pirkimų įstatymo nuostatos, siekdami, kad patirtos išlaidos būtų laikomos tinkamomis kompensuoti, prekių, paslaugų ar darbų pirkimą privalės organizuoti, vadovaudamiesi Žemės ūkio ministerijos nustatyta tvarka.

Punkto pakeitimai:

Nr. 3D-174, 2005-03-25, Žin., 2005, Nr. 42-1350 (2005-03-31), i. k. 1052330ISAK003D-174

92. Lėšos, kurias projekto vykdytojai išleis pagal prekių, paslaugų ar darbų pirkimo sutartis, sudarytas nesilaikant šių Gairių 90 ir 91 punktuose nurodytų reikalavimų, laikomos netinkamomis kompensuoti.

XXIII. PARAMOS MOKĖJIMO BŪDAS

93. Šiai BPD priemonei taikomas kompensacinis mokėjimo būdas, pagal kurį:

93.1. projekto vykdytojas pradeda veiklą savo lėšomis ir po projekto įgyvendinimo etapo pateikia Agentūrai mokėjimo prašymą, kuriame deklaruoja patirtas ir apmokėtas išlaidas, pridėdamas išlaidas įrodančius dokumentus;

93.2. Agentūra per ne ilgesnį laikotarpį kaip 60 kalendorinių dienų nuo mokėjimo prašymų bylų užregistravimo Agentūros Finansų ir apskaitos departamento Mokėjimo prašymų skyriuje nustato prašomų kompensuoti išlaidų tinkamumą ir teikia Žemės ūkio ministerijai paraišką dėl lėšų pervedimo projekto vykdytojui;

93.3. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia paraišką Valstybės iždui apmokėti. Valstybės iždas perveda paramos sumą projekto vykdytojui.

94. Projekto vykdytojas gali pateikti iki trijų mokėjimo prašymų (trys mokėjimo prašymai gali būti numatyti tik tada, kai projektas yra sudėtingas ir didelės apimties. Sudėtingas ir didelės apimties projektas yra toks projektas, kuriame paramos gavėjas planuoja atlikti statybos-rekonstrukcijos darbus, įrangos pirkimo ir montavimo darbus bei įsigyti techniką). Jei yra numatytos statybos, jos turi būti įgyvendinamos vienu etapu ir tarpiniai mokėjimai nevykdomi. Jei numatyta kelių atskirų pastatų statyba ar rekonstrukcija, statybos gali būti įgyvendinamos etapais ir mokėjimo prašymas gali būti pateikiamas, užbaigus vieną statybų etapą.

95. Jeigu paramos sutartyje yra numatyta daugiau negu vienas mokėjimo prašymas, pirmojo mokėjimo prašymo investicijų dydis turi būti ne mažesnis kaip 25 proc. bendros investicijų projekto vertės.

96. Projekto vykdytojas paramos lėšoms privalo atsidaryti atskirą sąskaitą banke.

XXIV. MOKĖJIMO PRAŠYMO PATEIKIMAS

97. Pasirašęs paramos sutartį, projekto vykdytojas privalo vykdyti prekių, paslaugų ar darbų pirkimų konkursą, kaip nurodyta šių Gairių XXII skyriuje, ir tik tuomet gali pradėti įgyvendinti projekte numatytas investicijas.

98. Projekto vykdytojas po projekto įgyvendinimo etapo paramai gauti pateikia nustatytos formos mokėjimo prašymus, kurių remiantis Paramos sutartimi gali būti pateikta iki trijų, ir reikiamus dokumentus.

99. Mokėjimo prašymo forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklapyje adresu: www.nma.lt. Joje išvardyti reikiami pridėti dokumentai. Projekto vykdytojas turi įsitikinti, kad jo pateiktas mokėjimo prašymas yra iki galo sukomplektuotas.

100. Mokėjimo prašymus paramai iš ES struktūrinių fondų gauti kartu su reikalaujamais priedais iš projekto vykdytojų priima ir registruoja Agentūros Kontrolės departamento teritoriniai skyriai šių Gairių 43 punkte nurodytais adresais pagal juridinio asmens registracijos vietą.

101. Mokėjimo prašymai turi būti įteikti asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai bus atmetami. Projekto vykdytojas turi pateikti vieną mokėjimo prašymo (ir pridedamų dokumentų) originalą, ant kurio aiškiai nurodoma „ORIGINALAS“, ir 2 kopijas, ant kiekvienos nurodant „KOPIJA“.

102. Kiekvienas mokėjimo prašymo ir pridedamų dokumentų kopijos lapas turi būti patvirtintas projekto vykdytojo parašu, nurodant, kad kopija tikra. Patvirtindamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos duomenų atitikimą jos originalui bei užtikrina, kad elektroninėje laikmenoje ir popierinėje versijoje pateikta ta pati informacija.

103. Kartu su mokėjimo prašymu pateikiami išlaidas įrodančių dokumentų originalai ir kopijos. Nustačius kopijų tikrumą, Agentūros darbuotojas pasirašo ir ant kopijų padeda antspaudą. Jeigu duomenys, pateikti mokėjimo prašymo originale, prieštarauja duomenims, pateiktiems elektroninėje mokėjimo prašymo versijoje, Agentūra vadovaujasi projekto vykdytojo parašu patvirtintu mokėjimo prašymo originalu.

104. Mokėjimo prašymai registruojami Gautų mokėjimo prašymų registracijos žurnale, nurodant mokėjimo prašymo gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo identifikacinius duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXV. MOKĖJIMO PRAŠYMO PATEIKIMO TERMINAS

105. Mokėjimo prašymo pateikimo terminas nustatomas paramos sutartyje.

106. Jeigu projekto vykdytojas dėl rimtų priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

107. Mokėjimo prašymą pateikus pavėluotai dėl objektyvių pateisinamų priežasčių, pareiškėjas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

108. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr. (85) 239 13 76.

XXVI. MOKĖJIMO PRAŠYMO TIKRINIMAS, VERTINIMAS IR TVIRTINIMAS

109. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

110. Užregistravus mokėjimo prašymą, Agentūros teritoriniame skyriuje atliekamas administracinės atitikties vertinimas, kurio metu nustatoma, ar pateikti visi reikalingi dokumentai. Atlikdamas administracinės atitikties vertinimą, teritorinio skyriaus tarnautojas užpildo administracinės atitikties vertinimo lentelę.

111. Jei projekto vykdytojo pateiktas mokėjimo prašymas yra tinkamas toliau vertinti, jam apie tai išsiunčiamas pranešimas.

112. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, jam siunčiamas pranešimas, kad mokėjimo prašymas yra užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti projekto vykdytojui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų specifiką, gali būti nustatomas ir ilgesnis. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

113. Teikiant galutinį mokėjimo prašymą pateikiama galutinė projekto įgyvendinimo ataskaita, kuri siunčiama į Agentūros administravimo ir analizės skyrių, ir projekto audito išvada (projekto audito išvada teikiama, jei projekto vertė 500 tūkst. Lt ir daugiau).

114. Atlikus administracinės atitikties vertinimą, atliekama tinkamai įformintų mokėjimo prašymų patikra vietoje (kiekvieno mokėjimo prašymo).

115. Po patikros vietoje mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

116. Mokėjimo prašymą Agentūroje tikrina du Agentūros darbuotojai, vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas, patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-436), pateikiamas Agentūros interneto tinklapyje adresu: www.nma.lt.

117. Vertinant mokėjimo prašymą nustatoma, kokia paramos suma bus mokama paramos gavėjui. Tarnautojo atliktą vertinimą patikrina skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

118. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, jam siunčiamas pranešimas, kad mokėjimo prašymas yra užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti pareiškėjui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų specifiką, gali būti nustatomas ir ilgesnis. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

119. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

120. Jei projekto vykdytojas gavo kompensaciją už palūkanas, priskaičiuotas už imtą paskolą, projektui įgyvendinti kompensuotų palūkanų ir priskaičiuotų tinkamų išlaidų bendra suma negali viršyti viešosios paramos dalies nustatyto procento dydžio.

121. Įvertinus mokėjimo prašymą, priimamas sprendimas:

121.1. atmesti mokėjimo prašymą;

121.2. iš dalies apmokėti mokėjimo prašyme prašomą paramos sumą;

121.3. visiškai apmokėti mokėjimo prašymą.

122. Jei priimtas sprendimas dėl mokėjimo prašymo atmetimo ar dalinio apmokėjimo, Mokėjimo prašymų skyriaus darbuotojas projekto vykdytojui siunčia informacinį laišką per 10 darbo dienų nuo tokio sprendimo priėmimo, kuriame nurodo tokio sprendimo priežastis ir motyvus.

XXVII. PARAIŠKŲ IR MOKĖJIMO PRAŠYMŲ PATIKROS VIETOJE

123. Agentūros Kontrolės departamento darbuotojai atliks paraiškų ir mokėjimo prašymų, pateiktų paramai gauti pagal BPD priemones, patikras vietoje. Patikros vietoje metu bus tikrinami pareiškėjo/projekto vykdytojo paraiškoje/mokėjimo prašyme ir jų prieduose pateikti duomenys ir jų atitikimas tikrovei.

124. Paraiškos ar mokėjimo prašymo vertinimo metu pagal Agentūros Kontrolės departamentui vertintojų pateiktą paklausimą gali būti atliekamos ir užsakomosios patikros vietoje, kurių metu tikrinami paraiškoje ar mokėjimo prašyme pateikti duomenys, dėl kurių teisingumo iškilo abejonių vertinant paraišką ar mokėjimo prašymą.

125. Apie numatomą patikrą vietoje pareiškėjas/projekto vykdytojas gali būti informuojamas iš anksto.

126. Patikrų vietoje metu atliekamas fizinis pareiškėjo paraiškoje ar projekto vykdytojo mokėjimo prašyme bei jų prieduose deklaruotų duomenų patikrinimas ir surašoma patikros vietoje ataskaita. Pareiškėjui/projekto vykdytojui turi būti sudaryta galimybė susipažinti su patikros vietoje ataskaita. Jeigu patikros vietoje metu buvo nustatyti neatitikimai, patikros vietoje ataskaitos kopija paliekama pareiškėjui/projekto vykdytojui tą pačią dieną arba nesant galimybės padaryti ataskaitos kopijos siunčiama pareiškėjui/projekto vykdytojui per tris darbo dienas faksu arba paštu.

127. Patikros vietoje metu nustačius neesminių neatitikimų, kurie nepažeidžia sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti. Apie reikalavimų įvykdymą projekto vykdytojas privalo pranešti Agentūrai pateikdamas projekto įgyvendinimo ataskaitą, jei Agentūra nenurodo kitaip.

128. Nustačius sutarties pažeidimų, Agentūra apie tai informuoja Žemės ūkio ministeriją ir turi teisę sustabdyti arba nutraukti mokėjimų projekto vykdytojui procedūras, nutraukti sutartį, pareikalauti grąžinti jau išmokėtas lėšas.

129. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

130. Agentūros Kontrolės departamento darbuotojai penkerius metus nuo paramos sutarties pasirašymo turi teisę atlikti įvykdyto projekto priežiūros patikras vietoje, kurių metu bus tikrinama, ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXVIII. PROJEKTŲ ĮGYVENDINIMO ATASKAITOS

131. Projektų vykdytojas privalo teikti Agentūrai tarpines ir galutinę projektų įgyvendinimo ataskaitas42 Lietuvos Respublikos finansų ministro 2004 m. sausio 28 d. įsakymas Nr. 1K-033. ir veiklą pagrindžiančius dokumentus.

132. Tarpinės (galutinės) projekto įgyvendinimo ataskaitos forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklapyje adresu: www.nma.lt.

133. Projektų vykdytojas tarpines (per mėnesį pasibaigus kiekvienam metų ketvirčiui) projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui.

134. Gavusi tarpinę ataskaitą Agentūra ją išnagrinėja per 20 darbo dienų ir nustato, ar projektas vykdomas laikantis sutarties sąlygų. Patikrinusi ir įvertinusi tarpinę ataskaitą Agentūra:

134.1. ją patvirtina;

134.2. paprašo pateikti papildomą informaciją per 20 darbo dienų ir/arba nusprendžia atlikti projekto patikrą vietoje;

134.3. atmeta, išdėstydama atmetimo motyvus, ir nustato terminą, per kurį projekto vykdytojas turi ištaisyti ataskaitos/projekto įgyvendinimo trūkumus ir pateikti naują tarpinę projekto įgyvendinimo ataskaitą;

134.4. jeigu Projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena projekto vykdytojui ir nustato 20 darbo dienų terminą jai pateikti.

135. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, Agentūra gali inicijuoti paramos projekto vykdymo sustabdymą, nutraukimą ir/arba suteiktos paramos ar jos dalies grąžinimą.

136. Galutinę projekto įgyvendinimo ataskaitą projekto vykdytojas teikia Agentūrai kartu su galutiniu mokėjimo prašymu ne vėliau kaip per vieną mėnesį nuo projekto pabaigos.

137. Galutinėje projekto įgyvendinimo ataskaitoje:

137.1. pateikiama projekto įgyvendinimo santrauka, išdėstomos projekto metu įgyvendintos veiklos sritys ir pasiekti rezultatai (planuoti bei nurodyti paraiškos specialiojoje (B) dalyje ir faktiškai pasiekti);

137.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

137.3. apibendrinami atlikti viešieji pirkimai (jei tokie buvo) ir aprašomos įgyvendintos viešumo priemonės;

137.4. pateikiama finansinė ataskaita pagal atskirus finansavimo šaltinius, kurioje nurodomos planuotos bei faktiškai panaudotos kiekvieno šaltinio lėšos ir visos patirtos tinkamos kompensuoti projekto išlaidos;

137.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida.

138. Baigęs įgyvendinti projektą, projekto vykdytojas privalo kol sukaks 5 (penkeri) metai nuo paramos sutarties pasirašymo dienos kasmet ne vėliau kaip per 30 (trisdešimt) kalendorinių dienų nuo kalendorinių metų pabaigos informuoti Agentūros Kaimo plėtros programų departamento Projektų administravimo skyrių apie įgyvendinto projekto pasikeitimus (pildoma projekto įgyvendinimo ataskaita).

Punkto pakeitimai:

Nr. 3D-842, 2010-09-17, Žin., 2010, Nr. 112-5711 (2010-09-23), i. k. 1102330ISAK003D-842

XXIX. DOKUMENTŲ SAUGOJIMAS

139. Visi su BPD įgyvendinimu susiję dokumentai turi būti saugomi mažiausia 10 metų nuo sutarties su Agentūra pasirašymo datos.

140. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Lietuvos archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

141. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų, Žemės ūkio ministerijų, Valstybės kontrolės, Europos Komisijos ir ES Audito Rūmų įgaliotiems atstovams.

142. Projekto vykdytojas privalo saugoti:

142.1. paraiškos ir jos priedų kopijas;

142.2. paraiškos keitimo vertinimo metu dokumentų kopijas;

142.3. sutarties ir visų sutarties pakeitimų originalus;

142.4. tarpinių ir galutinių projekto įgyvendinimo ataskaitų ir jų priedų kopijas ir kitus;

142.5. išlaidas pateisinančių ir įrodančių dokumentų originalus;

142.6. susirašinėjimo su Agentūra ir Žemės ūkio ministerija dokumentų kopijas;

142.7. viešųjų pirkimų vykdymo dokumentų originalus arba kopijas;

142.8. įgyvendintas viešumo priemones įrodančius dokumentus ir kitus;

142.9. mokėjimo prašymų kopijas.

XXX. VIEŠUMAS

143. Iš ES struktūrinių fondų pagal BPD konkrečiam projektui paramą gaunantis pareiškėjas privalo imtis informavimo ir viešinimo priemonių43 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl Informavimo apie Europos Sąjungos struktūrinių fondų paramą pagal Lietuvos 2004-2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin., 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

144. Pagrindinės suteiktos paramos viešumo priemonės, įgyvendinant ES struktūrinių fondų iš dalies finansuojamą projektą, yra:

144.1. skelbimų lentos;

144.2. atminimo lentos;

144.3. plakatai (stendai patalpose);

144.4. informacinė medžiaga;

144.5. informaciniai renginiai;

144.6. pranešimai žiniasklaidai;

144.7. kitos.

145. Pareiškėjas privalo:

145.1. išplatinti bent vieną pranešimą žiniasklaidai;

145.2. įgyvendinti bent vieną iš šių Gairių 144.1 ar 144.5 punktuose nurodytų priemonių, kai vykdomas infrastruktūros projektas. Skelbimų lentos statomos pradėjus vykdyti projekte numatytus darbus, nuimamos ne vėliau kaip po šešių mėnesių juos pabaigus ir keičiamos atminimo lentomis;

145.3. įgyvendinti bent vieną iš šių Gairių 144.2, 144.3, 144.4, 144.5 punktuose nurodytų priemonių, kai vykdomas gamybos sektoriaus plėtros projektas. Projekto vykdytojas turi užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui;

145.4. prisiimti atsakomybę už informavimo ir viešumo priemonių turinį ir užtikrinti jų kokybę.

146. Visose šių Gairių 144 punkte nurodytose informavimo ir viešumo priemonėse turi būti naudojami ES ir BPD ženklai. Prie ES ženklo užrašo rašoma „Projektą iš dalies finansuoja Europos Sąjunga“. BPD ženklas naudojamas kartu su užrašu „Projektą remia Lietuvos Respublika“. Taip pat rekomenduojama nurodyti, kad parama teikiama iš EŽŪOGF Orientavimo skyriaus.

147. Kartu su ES ir BPD ženklais gali būti naudojamas ir projekto vykdytojo ženklas.

148. Informavimo ir viešumo priemonėse pageidautina apibrėžti EŽŪOGF uždavinius. Šie apibūdinimai turi būti naudojami straipsniuose, metų ataskaitose, pranešimuose žiniasklaidai, leidiniuose, kalbose ir kitur. Prireikus pateiktas EŽŪOGF aprašymas gali būti trumpinamas. Informuojant svarbu pabrėžti ES struktūrinio fondo, kartu ir ES, naudą žmonių gerovei.

149. Vartotini šie EŽŪOGF uždavinių aprašymai:

149.1. EŽŪOGF remia konkurencingą žemės ūkį, kaip pagrindinę veiklą kaimo vietovėse;

149.2. EŽŪOGF teikia paramą diegiant naujus ūkininkavimo metodus;

149.3. EŽŪOGF saugo aplinką, kraštovaizdį ir kaimo vietovių paveldą.

XXXI. GAIRIŲ KEITIMO TVARKA

150. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba. Šios Gairės bus išleistos atskiru leidiniu, kuriame bus pateiktos paraiškos bendroji (A), specialioji (B) dalys, jų pildymo instrukcijos ir Gairėse nurodyti teisės aktai.

______________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-554, 2004-10-11, Žin., 2004, Nr. 151-5516 (2004-10-14), i. k. 1042330ISAK003D-554

Dėl žemės ūkio ministro 2004 m. liepos 16 d. įsakymo Nr. 3D-439 "Dėl Gairių pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Investicijos į žemės ūkio valdas" patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-174, 2005-03-25, Žin., 2005, Nr. 42-1350 (2005-03-31), i. k. 1052330ISAK003D-174

Dėl žemės ūkio ministro 2004 m. liepos 16 d. įsakymo Nr. 3D-439 "Dėl Gairių pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Investicijos į žemės ūkio valdas" patvirtinimo" pakeitimo

3.

Lietuvos Respublikos žemės ūkio ministerija, Įsakymas

Nr. 3D-326, 2006-08-11, Žin., 2006, Nr. 89-3512 (2006-08-19), i. k. 1062330ISAK003D-326

Dėl žemės ūkio ministro 2004 m. liepos 16 d. įsakymo Nr. 3D-439 "Dėl Gairių pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Investicijos į žemės ūkio valdas" patvirtinimo" pakeitimo

4.

Lietuvos Respublikos žemės ūkio ministerija, Įsakymas

Nr. 3D-426, 2006-11-07, Žin., 2006, Nr. 121-4604 (2006-11-11), i. k. 1062330ISAK003D-426

Dėl žemės ūkio ministro 2004 m. liepos 16 d. įsakymo Nr. 3D-439 "Dėl Gairių pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Investicijos į žemės ūkio valdas", patvirtinimo" pakeitimo

5.

Lietuvos Respublikos žemės ūkio ministerija, Įsakymas

Nr. 3D-842, 2010-09-17, Žin., 2010, Nr. 112-5711 (2010-09-23), i. k. 1102330ISAK003D-842

Dėl žemės ūkio ministro 2004 m. liepos 16 d. įsakymo Nr. 3D-439 "Dėl Gairių pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) Kaimo plėtros ir žuvininkystės prioriteto priemonę "Investicijos į žemės ūkio valdas", patvirtinimo" pakeitimo